qundao/data-zh-poetry huggingface dataset:
新灘三首·其二
作者：李流謙
朝代：宋

漁父長歌招屈子，女兒高髻學昭君。
雖存九辨欲誰繼，便有琵琶那忍聞。
旅中
作者：李流謙
朝代：宋

客舍供朝餔，旅食不知旨。
取酒澆餓腸，乞火伸凍指。
萍根託江流，江自不能止。
傳舍貪閲人，風雨亦閲爾。
早飯白崖鋪凈果院
作者：李流謙
朝代：宋

久客諳人事，身能到處安。
爐深紅一聚，竹瘦碧千竿。
祗作臨深恐，何辭行路難。
幾成晚來雪，唯有不勝寒。
明月篇
作者：李流謙
朝代：宋

人言明月好，明月無私照。
海水深不測，明月照無極。
九州浩茫茫，明月無遺光。
誰家高樓三百尺，上有浮雲翳突兀。
浮雲翳月月不知，樓頭美人空歎息。
空歎息，何當赤手披雲師，放出清光如白日。
晚春有感答才夫上巳之作二首·其一
作者：李流謙
朝代：宋

牡丹猶欲扳春住，開到荼䕷春遂去。
黄蜂白蝶太癡生，抵死嗔風復嗔雨。
少年世味如蜜甜，邇來唯覺食無鹽。
只應餘習掃未盡，一春病酒常厭厭。
晚春有感答才夫上巳之作二首·其二
作者：李流謙
朝代：宋

劉郎愛花被花惱，玄都觀裏詩應好。
騷人從古多閒愁，仍是清樽破除了。
禁詩如禁秋蟲鳴，止酒如止長淮傾。
人生貴在適意爾，孰知蜾蠃與螟蛉。
晚步江滸有得黿大如箕贖放之鄰叟言此家前數日已嘗得一煮之通夕旦發盎視之黿忽引首以水噴其面茲亦可驚異者作是詩以爲好殺者之戒
作者：李流謙
朝代：宋

卷帆江臯日西斜，散步聊縱腰脚麻。
有黿如箕誰所得，繩貫四足尚喘呀。
偶然相值不忍去，倚杖却立空咨嗟。
客囊雖云甚羞澀，數金何惜死可賒。
破筐解縛置池上，初猶不動如磔蛙。
舟人共觀各呼舞，稍稍有力能爬沙。
須臾一躍不復覩，去侶蛟鱷朋魚蝦。
隣翁又傳可愕事，宜誌簡牘懲凶邪。
近嘗得一付湯鼎，通夕爛煮勞薪葭。
黎明發盎欲下箸，以水噴面摇其牙。
此言聽者驚自倒，小人不戒愚何加。
我今贖放豈爲德，逡巡得脫汝幸耶。
不須叩門問長史，無用染指嗔子家。
祝黿好去勿浪出，水有網罟陸有罝。
作詩快讀不能寐，展轉屢見燈生花。
晚歸
作者：李流謙
朝代：宋

漁子艤舟待，山童負笈窺。
數峯銜日盡，百丈逆灘遲。
去住初隨意，夷猶獨誦詩。
不妨歸更晚，正見月生時。
晚泊
作者：李流謙
朝代：宋

薄霧初迷岸，微風早繫舟。
山青只欲遠，江闊不勝流。
取酒深深酌，將詩緩緩謳。
去家萬餘里，聊此散千憂。
晚飲趙惟直以果薦知所從來酌以一大杯
作者：李流謙
朝代：宋

猶带枝頭淡淡黄，飽經十月洞庭霜。
且傾蜀客千杯酒，頗記吳姬三日香。
可得一餐逢玉屑，故應百感爲瓊漿。
此江幸自東流去，何不和根移取將。
書事
作者：李流謙
朝代：宋

五十光陰兩歲過，頭顱閒處自摩挲。
隔籬山影誰招去，滿樹梅花獨占多。
物色年華同我老，蜂情蝶思柰渠何。
少時一劍明秋水，放在塵中久不磨。
書事·其一
作者：李流謙
朝代：宋

飽飯將何適，携筇登翠微。
江長仍曲折，樹遠欲依稀。
煮井未休汲，田家初掩扉。
驚心崖路險，隔岸喚船歸。
書事·其三
作者：李流謙
朝代：宋

能閒無健羨，可飽即珍烹。
成我耕桑計，欣兒課誦聲。
橫戈真不武，歛袂亦難平。
苦欲勞工宰，此生無我生。
書事·其二
作者：李流謙
朝代：宋

唯有江郊好，能消畏日長。
晚杯荷露重，午枕竹風凉。
溪鷺閒無敵，庭萱恨易忘。
翩翩孤蝶意，只是託幽香。
書事·其四
作者：李流謙
朝代：宋

塞色旌旗薄，邊聲皷角喧。
三軍正悲憤，中國固雄尊。
障戍爭襟險，朝廷護本根。
古來挾策者，談笑整乾坤。
書懷·其一
作者：李流謙
朝代：宋

靜閲膠膠擾擾身，細從物理究虧成。
一人譽復一人毀，五鼎食仍五鼎烹。
怪木莫題居士字，修篁合著此君名。
西風又起塵千斛，望拜生憎白羽橫。
書懷·其二
作者：李流謙
朝代：宋

衫似荷枯嫌絆縛，屋如斗大費支撐。
寒蔬日日同僧飯，拄杖時時伴鶴行。
聊託蓴鱸非厚味，漫言松菊本真情。
山中亦有閒田地，可惜離家久不耕。
書薛公肅山齋
作者：李流謙
朝代：宋

愛山仍以山名齋，問山何許簷周回。
午窗睡足一笑起，風吹市聲不到耳。
插貂鳴玉主人事，山不撩君君自戲。
細思却合幽人居，分我半几來讀書。
月夜江上作
作者：李流謙
朝代：宋

月與清湍一樣流，不妨夜色尚淹留。
已將船作青天坐，安得江爲大白浮。
恐有幽人釣寒渚，正須橫吹起危樓。
年來身世無拘管，便是波間一葉舟。
月夜泛舟
作者：李流謙
朝代：宋

苦雨連日夜，佳月遭薄蝕。
晚風散積靄，水天忽改碧。
江臯放幽步，露下襟袂濕。
劃然湖海興，如驥不受勒。
扁舟繫枯柳，漁子眠已熟。
喚起勿作難，解纜破秋色。
移我坐空曠，四顧竦毛骨。
山空木葉脫，岸斷石脚出。
舍舟訪鄰叟，醉卧不納客。
何必見安道，意行無適莫。
書生亦底事，忍凍犯蛟窟。
可憐窮事業，坐恐清景失。
歸來定何得，索酒更深酌。
上士不言喻，下士笑局局。
太白下羌江，蘇仙遊赤壁。
風流共一時，作詩記今夕。
有以狀元紅牡丹見遺戲作一絕
作者：李流謙
朝代：宋

含笑嫣然燦曉霞，龍頭一種絕諸家。
東風有意憐枯枿，乞與佳名不乞花。
有感
作者：李流謙
朝代：宋

眼看燕雀閙雲間，塌翼蓬榛笑孔鸞。
未暇持竿釣渭水，却因採菊見南山。
床頭有酒三冬足，案上無書一日閒。
世路只今難著脚，定當何地置疎頑。
朝中措
作者：李流謙
朝代：宋

相思兩地費三年。明月幾回圓。鷗鳥不知許事，清江仍繞青山。尊前歌板，未終金縷，已到陽關。趁取臘前歸去，梅花不奈春寒。
木芙蓉
作者：李流謙
朝代：宋

秋光冷如冰，秋花淡無色。
偶見此粲者，濃艷照孤寂。
天寒翠袖薄，那得在空谷。
東風嬖桃李，倚樹三嘆息。
李允成次彥博韻見示仍用韻答之三首·其一
作者：李流謙
朝代：宋

花氣濃熏塢，藤稍密蔭橋。
但須樽有酒，未問印垂腰。
芳草晚尤碧，好山晴更遥。
太阿真寶劍，不必夜干霄。
李允成次彥博韻見示仍用韻答之三首·其三
作者：李流謙
朝代：宋

俛眉聊卓魯，高步故夔龍。
倦翮閒霜鶚，蒼稜老澗松。
只應安小試，正自恥先容。
泚筆書三異，他山玉可攻。
李允成次彥博韻見示仍用韻答之三首·其二
作者：李流謙
朝代：宋

吾家老仙伯，白璧半錢酬。
杖屨窮幽地，禽魚替客愁。
可能百世出，閒却一生休。
念舊須公等，年來嘆俗浮。
李花
作者：李流謙
朝代：宋

春寒怪底一分加，元是東君雪作花。
已後殘梅矜夜魄，强隨飛絮舞朝霞。
霜葩薦斚何人共，碧實堆盤儘客誇。
爲汝泫然應有意，騷人端是感年華。
杜少陵祠
作者：李流謙
朝代：宋

赤紱銀章玉骨寒，焚香再拜淚汍瀾。
黄花郪縣仍羞見，好月鄜州只獨看。
可是一生長客路，故應千古恨儒官。
蚤知涉世元如此，悔不霜林斫釣竿。
東巖施頭陀所隠也頭陀唐人初居郡之奉聖寺太守獨孤見之頭陀不加敬獨孤怒既去遣吏捕之頭陀以笠涉江至此山吏隨焉頭陀隠巖間兩虎守之吏駭退即其地爲院昔律今禪予昔侍親守簡數來游再到賦此詩
作者：李流謙
朝代：宋

勝地憶屢到，變革非昔年。
律居掃積陋，禪房侈舊觀。
老衲不可見，遺事故老傳。
使君擅一壑，憑愚妄自賢。
定心初不摇，蚊虻卒飛前。
赫然漲蛙腹，欲以火燎天。
一笠渡清波，絕壁守兩斑。
游戲出小異，褫駭飛殘魂。
慢敬汝則勞，道力屹如山。
一笑置勿問，爐薰裊輕煙。
洗盞酌石溜，吻頰冰雪寒。
却憶飛泉句，泫然思老仙。
東州行上費檢正
作者：李流謙
朝代：宋

東州十剎如西州，東州幽爽西喧湫。
登臨在在有佳處，我來無事得縱游。
望川致爽兩奇特，雲烟流通東與北。
一爲清淑一曠遠，清者發興遠快目。
城西三剎跨一牛，五百雲堂老比丘。
捐金樂施到樵牧，不知願力何年修。
鄧家名筆難再得，苦愛雍熙之兩壁。
貴人摸搨不曾休，真是化身千百億。
府公玉皇香案吏，帆薄三山風輒止。
來蘇疲瘵十萬家，卷縮靈河一杯裏。
野人冠服裹狙猿，曳裾更欲之何門。
慙無杜老驚人句，空負陳蕃解榻恩。
枕上
作者：李流謙
朝代：宋

欲問更長短，江村無鼓鼙。
客懷如酒病，秋夜與年齊。
被冷失孤蝶，霜清聞遠鷄。
終年爲蕩子，尺紙愧山妻。
枕上聞櫓聲
作者：李流謙
朝代：宋

勸君不須下瞿唐，順流從此道路長。
勸君早上瞿唐去，遡流雖艱近家鄉。
我今出蜀幾寒暑，催歸苦念家人語。
更煩舟子策全功，疾趁鳴鷄起摇櫓。
林夫有詩趣歸期次其韻答之
作者：李流謙
朝代：宋

乾坤大逆旅，日月兩行客。
江頭垂楊樹，折盡供馬策。
學舍如冰壑，遠與簿書隔。
天風吹我去，自哂殊役役。
英英君子僚，妙響協竽瑟。
詩來促還期，珠琲瑩巾帙。
久枵渴嘉饌，積陰跂白日。
談爲無底囊，剪燭期竟夕。
但恐又西東，搥車歎寂寂。
盍不歌歸來，已痼烟霞疾。
林夫體中不佳而能不廢翰墨且蒙以文軸見教其天性所嗜如此敬嘆不已既勿藥作詩賀之
作者：李流謙
朝代：宋

瓠肥不必緣糠覈，倒床鼾睡掀四壁。
飯山詩好自應瘦，騎省賦成髮先白。
公子翩翩鍾鼎家，宜有騷人歌錦瑟。
數從癯儒弄文字，坐令二豎喜投隙。
藥裹關心始置之，往往呻吟出圭璧。
由來物理論根種，虎生則斑鷹則擊。
浣腸濯胃固佳手，愈風却痁非此力。
東風吹園花正開，新禽向人語磔磔。
疾來相就破除之，萬事可拚春可惜。
桃花
作者：李流謙
朝代：宋

自然穠臉與深唇，一味繁紅也絕倫。
滄海浪傳千歲種，武陵應有四時春。
去年崔護詩仍在，前度劉郎意獨親。
亦要清樽相料理，可能但倚筆如神。
梅花·其一
作者：李流謙
朝代：宋

昨夜臨溪一樹開，人言應與鴈俱回。
霜葩只在寒梢上，却是春風自去來。
梅花·其三
作者：李流謙
朝代：宋

照影月斜寒瀨淺，吹香風細夜簾疎。
萼綠華來誰得見，借君雲珮與霞裾。
梅花·其二
作者：李流謙
朝代：宋

殷勤蝶障與蜂遮，一點幽香不許賒。
歲歲相逢只如此，問花羞我我羞花。
梅花·其五
作者：李流謙
朝代：宋

道人一味著幽禪，誰遣天花到眼邊。
亂插銅缾看盡日，向人終是好因緣。
梅花·其四
作者：李流謙
朝代：宋

似嫌潔白太清寒，故著微紅略破顔。
俯仰聊同閒草木，不妨游戲住人間。
樞相游吳園再用前韻
作者：李流謙
朝代：宋

等閒驅雪作晴天，夾道從公立萬弮。
白甚自矜梅淡竚，青回稍覺麥芊綿。
不知今夕真何夕，共說明年是好年。
舐鼎恐無雞犬分，一江還我捕魚船。
次仲甄韻二首·其一
作者：李流謙
朝代：宋

大用不堅壁，等閒憂患侵。
平生知學道，萬事付無心。
露莧鉏晨甲，烟篁步夕陰。
陶然宇宙內，魚鳥聽浮沈。
次仲甄韻二首·其二
作者：李流謙
朝代：宋

惻剝風枝恨，若爲開我顔。
索居詩社廢，多病酒杯慳。
本自便三逕，何曾夢九關。
臨溪問魚樂，知我是青山。
次元尉伯言韻
作者：李流謙
朝代：宋

燭影紅餘僕屢更，不知飛霰集前榮。
終年客有刀頭恨，半夜春從酒面生。
華髮風埃羞漫仕，廢疇煙雨負深耕。
誦君好句迎新歲，更醉屠酥最後觥。
次大人韻二首·其一
作者：李流謙
朝代：宋

盤礡誰知畫史真，向來唯有宋元君。
試除學道有底事，爲問决科何等文。
棋罷玉枰收碎雹，香殘金鴨轉微雲。
獨騎一馬悠悠去，閒訪江頭白鷺羣。
次大人韻二首·其二
作者：李流謙
朝代：宋

六品官資叵厭卑，高懷自不入時宜。
却尋清渭歸垂釣，猶向鈞天憶射麋。
長日只憑詩遣悶，暮年全藉酒扶衰。
早將鵩賦胸中了，賈誼何憂絳灌疑。
次子友竿字韻
作者：李流謙
朝代：宋

百戰殘兵但揭竿，每聞風鶴意先闌。
懷中鼠腊元非璞，味外鹽梅不止酸。
細讀知君應掩口，苦吟笑我已刳肝。
中天赫日臨無際，一點螢飛宿草寒。
次德茂湖中韻
作者：李流謙
朝代：宋

秋風早已來吹人，朝數暮數唯歸程。
白湖粘天行未了，單舸夜泊令人驚。
更闌剪燭共愁語，酒醒彈鋏爲商聲。
篙兒飯飽便熟睡，那識懷家去國情。
次德茂菱花韻
作者：李流謙
朝代：宋

菱葉寒陂收曉鏡，蕭蕭獨伴黄蘆暝。
自同香草入騷吟，不羨玉臺春壓鬢。
三四鳬雛傍母眠，盡付與秋秋亦領。
更看細雨出魚兒，江上老翁漁未竟。
次懷安骨肉自簡池來會
作者：李流謙
朝代：宋

來往金澗道，尋常不隔年。
異方何契闊，渾舍此團圓。
老子風埃甚，孫兒玉雪娟。
妻孥勞行役，爭勸吸長川。
次樂磧
作者：李流謙
朝代：宋

客裏何曾得展眉，偶逢一笑莫相違。
酒濃燭暗真宜醉，風色蕭蕭愁欲歸。
次趙惟直韻
作者：李流謙
朝代：宋

山合失空曠，江奔成溯洄。
陽臺鏁雲雨，楚澤貯風雷。
白鳥背人去，青帘明眼來。
舊醅寧得厭，聊共客中杯。
次韻仲甄見貽
作者：李流謙
朝代：宋

向來出處有心期，未厭雲霄戢翼飛。
留滯兼旬空悵望，逡巡半路偶同歸。
却欣夜語仍連榻，尚憶朝回日典衣。
里閈齊年班又接，世間如我與君希。
次韻仲秉見寄二首·其一
作者：李流謙
朝代：宋

別後年仍換，詩來語更工。
音書恨不數，魂夢却相通。
草木春風後，關河夕照中。
飛鴻不可倩，此意付筠筒。
次韻仲秉見寄二首·其二
作者：李流謙
朝代：宋

讀書空有癖，學道苦無工。
散策羣峯近，穿溪小逕通。
此身猶客裏，野性合山中。
春水添新浪，煩君理釣筒。
次韻何子聞安靜觀·其一
作者：李流謙
朝代：宋

翩然逸想九霞間，仍是霓衣與鹿冠。
塵劫三山元自近，神官一字固應難。
雲烟萬瓦虹榱壯，冰雪千幢鵠輦寒。
堪笑木强韓吏部，如何容易撮靈丹。
次韻何子聞安靜觀·其二
作者：李流謙
朝代：宋

日壓茅簷醉擁蓑，靜聽寒溜奏雲和。
深藏本自身全露，瞪眎元知語不多。
紫府地嚴須一到，蒼崖文古要重磨。
新宮固是叢霄樣，應有胎禽憶舊柯。
次韻勾龍元應
作者：李流謙
朝代：宋

春歸知何時，庭草一尺長。
風軟不起塵，薄日如秋陽。
裘葛固異宜，單衣已疎凉。
妍紅色事人，攬鏡無餘粧。
青山只蒼然，久要自不忘。
枯藤引我去，栗留囀幽篁。
濯足江無波，照眼竹有光。
展旗三伐鼓，騷壇起榛荒。
垂髫伏窗几，抵掌談皇王。
持之欲何施，海禽眩鏗鏘。
風摇薜荔屋，塵集芙蓉堂。
升斗尚何言，正比鈎餌香。
投老遲問道，欲覓閑中忙。
社成蓮亦花，歃血記此章。
次韻嘲落梅代梅答二絕·其一
作者：李流謙
朝代：宋

不是春愁減素肌，從來鶴骨可能肥。
便將夢裏一般看，恐是幽人作蝶飛。
次韻嘲落梅代梅答二絕·其二
作者：李流謙
朝代：宋

吹開吹落本無心，萬物自秋還自春。
若把穠花校枯寂，本無諸妄亦無真。
次韻大人書懷·其一
作者：李流謙
朝代：宋

萬鈞筆力等閒扛，占斷溪山福已龐。
撲鼻寒梅香樹樹，照人新釀綠缸缸。
大嚴浄社誰投足，小恕詩壇肯納降。
莫爲不侯空嘆息，將軍才氣自無雙。
次韻大人書懷·其三
作者：李流謙
朝代：宋

何如莫莫與休休，分付烟波一釣裘。
心向青山貪未了，夢隨白鳥去無由。
閒雲猶閣爲霖潤，野水空橫濟物舟。
安得杜陵詩老在，從渠每日醉江頭。
次韻大人書懷·其二
作者：李流謙
朝代：宋

雲翻雨覆不須論，捫虱何妨坐對溫。
政恐移文邀俗駕，可能垂箔走高門。
寒松卧雪不知老，脫葉經霜無幾存。
醉著錦袍堪一笑，翰林風月我諸孫。
次韻大人江上秋興
作者：李流謙
朝代：宋

織水輕烟擘不開，晚峯濃翠積成堆。
吹殘黄葉風猶舞，飛盡青天鳥却回。
萬古關河空拊髀，半天風雨獨持杯。
欲將直道干侯印，政恐舟從陸地推。
次韻姚宣孺見寄
作者：李流謙
朝代：宋

作吏無好懷，寧食三年艾。
甚陋吾安之，所隸乃都會。
文書如駡奴，吞噫不敢對。
兩眉或小伸，獨有公等在。
交臂露肝膽，不復事容態。
月沼分賸馥，風軒共晴快。
家餐聽相挽，盤筯及筍菜。
但苦王事迫，數離每增慨。
豈非造物意，物莫能兩大。
况自摻裾別，至今胸憒憒。
歸來未黔突，日月倏逾邁。
書往得奇報，已恐責留債。
丈夫志遠者，遑卹吠所怪。
醉眼天不入，一飽真細碎。
插貂與扶耒，此理本相代。
持以敦薄夫，是事付我輩。
次韻宋德器春晚即事五首·其一
作者：李流謙
朝代：宋

室空超衆止，理妙契無同。
簾卷半規日，香吹一綫風。
草晴唯欲碧，花晚尚能紅。
老我閒居興，清應到小童。
次韻宋德器春晚即事五首·其三
作者：李流謙
朝代：宋

靈明觀自己，糾錯漫殊途。
睨柱誇完璧，探懷失繫珠。
封侯真不願，作佛尚堪圖。
解我無還語，根塵法本粗。
次韻宋德器春晚即事五首·其二
作者：李流謙
朝代：宋

久習成衰怯，何方療闊疎。
柴車窮巷客，貝葉長年書。
每愧沾沾喜，寧甘鬰鬰居。
蓍神吾未暇，堅意聽盈虛。
次韻宋德器春晚即事五首·其五
作者：李流謙
朝代：宋

柳老陰陰密，榴繁灼灼明。
持杯了醒醉，拊檻置枯榮。
谷曠簫笙雜，江空鏡像呈。
澄心著老眼，物物見真情。
次韻宋德器春晚即事五首·其四
作者：李流謙
朝代：宋

樓迥支筇久，庭閒轉榻頻。
松衰無直幹，竹好但新筠。
漫仕慚逋客，躬耕羨野人。
可能千里意，端的爲吳蓴。
次韻宋才夫
作者：李流謙
朝代：宋

麒麟丹青了無夢，香火因緣已成癖。
一堂風冷自分明，誰撮虛空强摹畫。
蔬食鼎烹均一茹，笑取菅麻視繒帛。
風幡自作此分別，蛛掛一絲猶可惜。
大千元不一毫隔，何處往來勞轡策。
冥鴻遠矣方控弦，一筯銀絲好看客。
次韻張通甫見貽
作者：李流謙
朝代：宋

插架茫茫紛四部，莫向離騷泥蘅杜。
文章何處如有神，心手相隨鷹搦兔。
長卿醉死文君壚，渠輩但可折簡呼。
淺慙入俚深入僻，纖麗惡淫寒則枯。
欲張吾軍子可恃，楚璞呈前燕石恥。
擘波飛去定神龍，汗血牽來真驥子。
人物有此未易求，頗將擷英泛其流。
朝來車從照人熱，乃肯訪我投林丘。
詞華薄技無多道，少作吾今知悔早。
相期聖處下工夫，一念超然蠲熱惱。
次韻彥博中秋不見月
作者：李流謙
朝代：宋

露華浸竹冷娟娟，想象嫦娥能少年。
萬事只堪搔短髮，一杯不擬問高天。
駸駸夜色投書幌，的的心期在釣船。
可笑薄雲工料理，何曾遮却一分圓。
次韻彥博游無爲馬谿併呈孫隆州
作者：李流謙
朝代：宋

塊處無人語合頭，出門猝猝又還休。
縛茅晚歲欣同社，並轡名峯得勝游。
松下一筇真可老，山中五月已如秋。
未應斗粟全關念，更爲先生幾日留。
次韻德茂待仲甄巨卿未至
作者：李流謙
朝代：宋

飄零一月住，日望北來船。
眼冷傳書鯉，腸空吸露蟬。
夢魂孤枕側，行李畏途邊。
堅守蒲人信，嗟予苦未賢。
次韻朱飾之中秋翫月因以送之
作者：李流謙
朝代：宋

君理朝宗楫，吾乘上峽船。
此盃同此地，明月又明年。
怕作凌晨別，貪看徹曉圓。
眉間有黄氣，知近冕旒邊。
次韻楊師仁見贈
作者：李流謙
朝代：宋

鴻鴈行中接俊游，不將千戶比荆州。
自于種種推先手，可但區區放一頭。
揚馬不妨生絕代，鄒枚未肯老諸侯。
天寒翠袖愁如織，應念塵侵季子裘。
次韻楊文甫監茶名山新建學橋二首·其一
作者：李流謙
朝代：宋

高棟浮空插萬甍，來游誰是魯諸生。
規模要識鳴絃意，土苴猶消擊柱爭。
馴壠雉驕佳氣象，集林鴞惡好音聲。
白頭老令能知此，莞爾相撩意未平。
次韻楊文甫監茶名山新建學橋二首·其二
作者：李流謙
朝代：宋

赤欄畫柱水光中，更愛豐碑筆吐虹。
霧市溟濛鼇闖首，雪花錯落馬行空。
關門近接俱天險，溪水平流亦海通。
執朴笑渠憂詛者，不知說豫坐收功。
次韻樞相雪中之什
作者：李流謙
朝代：宋

空明無際了寒天，戍堠消鋒弩絕拳。
平白萬方包險穢，清泠一片起沉綿。
山登姑射欣逢歲，賊破淮西欲問年。
更長嘉陵千尺浪，春風穩送五湖船。
次韻秋日書懷·其一
作者：李流謙
朝代：宋

官共冰雪冷，身如鷗鷺閒。
更無人問字，只有分看山。
莫厭蕭條裏，全勝洶湧間。
秋來笋成束，匕筯未須慳。
次韻秋日書懷·其二
作者：李流謙
朝代：宋

微風吹葉脫，落日卷簾初。
蠻榼行提酒，胡床卧讀書。
友朋元總好，氣味不應踈。
有暇須乘興，溪中足鯉魚。
次韻程進孺書懷
作者：李流謙
朝代：宋

寸梗悠悠寄一城，主人留客亦多情。
目窮斷鴈投空影，耳著清江徹曉聲。
濁酒半樽心易醉，遠書一字眼偏明。
無家更甚無魚苦，付與先生好細評。
次韻立春後餘寒二首·其一
作者：李流謙
朝代：宋

挾冷朝陽未吐光，小池猶有夜來霜。
東君自識沈潜意，誰道陰柔解變剛。
次韻立春後餘寒二首·其二
作者：李流謙
朝代：宋

絳帳何時得罷開，爲君嘆息首空回。
亦知彈鋏無人聽，收拾清詩分付梅。
次韻陳彥博梅飲之什
作者：李流謙
朝代：宋

又向疎梅檢校春，乾坤浩蕩日趨新。
一樽樹下喚深酌，數歲天涯思遠人。
正倚交情論晚暮，直因臭味作疎親。
淵明嗜酒嵇康懶，只覺年來此是真。
次黄仲甄峽中韻
作者：李流謙
朝代：宋

九江度盡惡風波，峽口窺天一握多。
亦愛吾廬覺歸好，數乘此險奈親何。
響迎濤瀨將愁上，青惜峯巒等夢過。
不管行人聽不得，暝猿和雨嘯雲蘿。
次黄仲甄峽中韻
作者：李流謙
朝代：宋

峽水清一線，峽山赭千層。
禹力不到處，蜀靈用功深。
蛟龍改窟穴，日暮聞微吟。
遥想風雨夕，扁舟繫楓林。
次黄仲甄峽中韻二絕·其一
作者：李流謙
朝代：宋

衆流自作一門去，老子閒爲三峽游。
弭棹初逢雲雨館，轉帆便是帝王州。
次黄仲甄峽中韻二絕·其二
作者：李流謙
朝代：宋

連日舟橫拍岸風，祗應身世在疎篷。
旅床獨繭皆愁緒，青鏡明朝即老翁。
武陵春
作者：李流謙
朝代：宋

曉日簾櫳初破睡，寶鴨宿薰濃。笑指圖中鶴髮翁。仙骨宛然同。萬里郎官遙上壽，五馬茜衫紅。待插華貂酒滿鍾。仍是黑頭公。
歲庚午予過來鳳驛觀壁間碑刻火池事嘗賦詩今歲甲午再過用前韻
作者：李流謙
朝代：宋

東西燕鴻長差池，二十五年車載脂。
觀河性在故應爾，化鶴人歸空自疑。
年來於道覺差近，此心頗已忘欣慍。
吾兒亦復能此詩，鑷白老人休更問。
比觀仲結諸公課會皆勍敵也行就舉南宮作此贈之
作者：李流謙
朝代：宋

文章末流乃科舉，剽東掠西何等語。
得者矜誇失者羞，其中往往分賢否。
一官垂涎儻不勉，譬之北轅求適楚。
諸君堂堂萬騎將，折箠自足笞狂虜。
收拾波瀾著盆盎，却恐蛟龍愁窘步。
信手拈來即三昧，安用區區備先具。
朝窗暮几不停綴，寶玉牽聯鬭奇富。
論如過秦有古意，賦擬兩都多傑句。
朝來次第出示我，兩耳卓槊驚咸濩。
華歆便可置龍頭，牧之豈肯居第五。
我駭虛弦痛方定，未暇相從執旗鼓。
請君勿見小敵怯，一戰而霸在此舉。
歸來凈洗科場業，別與斯文立門戶。
水後過淮安金堂皆非舊路
作者：李流謙
朝代：宋

向來茅屋半驚湍，嘆息流亡久未還。
已覺重行非故道，只應無恙是青山。
旋藍偃嶽元常事，深谷爲陵亦等閒。
衲被蒙頭都莫問，未當居士一分頑。
水調歌頭
作者：李流謙
朝代：宋

江漲解網雨，衣潤熟梅天。高人何事，乘興來寄五湖船。才聽咚咚疊奏，嘔軋擼聲聲齊發，幾別故州山。轉盼青樓杪，已在碧雲端。渡頭月，臨晚霽，泊清灣。水空天靜，高下相應總團圞。遙想吾家更好，盡喚兒曹泛掃，欣賞共嬋娟。應念思歸客，對此不成眠。
江上晚眺書所見
作者：李流謙
朝代：宋

雲鎔金錯落，月挂玉盤盂。
水退岸全缺，烟陳山欲無。
沙晴鷗併集，林暝鳥爭呼。
不必求摩詰，分明是畫圖。
江月二首·其一
作者：李流謙
朝代：宋

秋江與秋月，誰遣恰相和。
借我蓑衣著，三人亦未多。
江月二首·其二
作者：李流謙
朝代：宋

皎皎映澄漪，千尋沒到時。
篙師輕轉櫓，可惜碧琉璃。
池上
作者：李流謙
朝代：宋

雨漲秋池三尺水，亦有秋風到池裏。
荷花顔色不如故，零亂寒蘆并折葦。
鸂鶒飛來依晚紅，蕩槳徐徐莫驚起。
擘蓬截藕尚堪餐，一醉何辭碧筩美。
泊采石二首·其一
作者：李流謙
朝代：宋

何時便有此山川，真宰懸知恐偶然。
唳鶴驚風前日事，落漚斜照晚來天。
燬犀無用撩幽怪，洗醆先應酹謫僊。
暝角吹殘吾欲老，五陵佳氣隔疎烟。
泊采石二首·其二
作者：李流謙
朝代：宋

江頭楊柳淺於金，澤國餘寒春未深。
才見桃花能慰眼，便同躑躅每傷心。
瓊枝璧月自惆悵，山色潮聲無古今。
閒訪闍黎倒戈地，正應漢德有謳吟。
泛舟呈元質照老·其一
作者：李流謙
朝代：宋

扁舟載我去，身世兩悠然。
暝靄無窮樹，春江不盡天。
阮嵇真酒伴，李郭即神仙。
孤唱君須和，風流漢晉前。
泛舟呈元質照老·其二
作者：李流謙
朝代：宋

落日清江闊，臨流一慨然。
斷鴻烟際渚，雌霓雨餘天。
照海珠成市，騎鯨客是仙。
輕風借帆力，送我玉妃前。
洞仙歌
作者：李流謙
朝代：宋

雲窗霧閣，塵滿題詩處。枝上流鶯解人語。道別來，知否瘦盡花枝，春不管，更遣何人管取。平生鷗鷺性，細雨疏煙，慣了江頭自來去。不見鵲橋旁，只為隔年，翻贏得、年年風露。便學得、無情海中潮，縱一日兩回，如何憑據。
浴罷
作者：李流謙
朝代：宋

性懶如嵇康，不沐已三歲。
蟣虱擅封域，汙垢爲之地。
譬之大諸侯，父死輒子繼。
納汙固云久，用鉞豈得已。
朝來湯沐具，縞素雪危涕。
决河卷塵泥，崩風刮氛翳。
弛擔坐茂樹，未足當快意。
晚日瀝餘潤，寸櫛導積氣。
蓬根入風露，浮爽到肝肺。
却憂見斑毛，引鏡不敢對。
彈冠一趺坐，茹連豈吾事。
置之勿復道，我醉欲眠爾。
海棠
作者：李流謙
朝代：宋

十二仙人玉琢欄，带晴带雨總宜看。
東君不許尋常見，可忍狂風滿地殘。
海棠未開對酒作此
作者：李流謙
朝代：宋

春以花故妍，花好不辱春。
漫山爛桃李，由求蓋具臣。
國艷朝衆芳，此花當不名。
芳園麗韶景，點檢能幾根。
東風未披拂，萬紅藏杳冥。
過客白眼看，遂與凡木隣。
一朝吐華艷，天日爲之醺。
綠樽有醇酌，及茲託慇懃。
君看淮陰市，豈有國元勛。
俗情傲未然，花笑當不嗔。
涵翠亭
作者：李流謙
朝代：宋

太華峯頭花十丈，十八韓翁語豪壯。
法華會上如車輪，跨猊仙人妄與真。
九州芒芒置勿問，萬柄秋塘插寒鏡。
楚人裂裳緝爲衣，一塵涴之色不怡。
孽童萬死劍斬馬，何物奴言似之者。
觸花花恐怒且嗔，悲風獵獵吹白蘋。
我來拊檻笑仍喟，欲挽清泠濯斯穢。
主人囅然客罷休，一醉能銷千古愁。
清明日同宋才夫王子友游秦氏園分韻得一字
作者：李流謙
朝代：宋

誰澆無邊春，釀成此天色。
文章祇引睡，茗椀不著力。
雖無田父邀，欲到野人宅。
日萼鬭深妍，風條舞柔碧。
數峯極藴藉，未到輒目逆。
人心有同然，一樣寄岑寂。
茅茨破不補，吾意嘿有適。
置樽小軒戶，雲氣手闔闢。
蒼蒼萬檀欒，晚吹自蕭瑟。
穿荒取微逕，便曠從短策。
忽與幽興會，照我兩尺璧。
白虹潤山木，取友固多益。
談深近迂怪，理奧煩探索。
鯨杯不足吞，馬肝無用食。
玉虬蟠蜿蜒，萬鱗寒縮澀。
餞春春未闌，尚及三之一。
游安樂道院
作者：李流謙
朝代：宋

美璞出叢阜，徑寸藏尺水。
堂堂大導師，鍾靈此其地。
荒坑名老君，故老說遺事。
仙佛勢不敵，北面昔所試。
烟雲龍蛇窟，風雨鬼神會。
珍重住山人，浄觀愜幽邃。
半偈起冥晦，徑欲裂冠袂。
同行一微囅，落日姑整轡。
在家固出家，象服何必異。
君看童其顛，已落第二義。
游東山·其一
作者：李流謙
朝代：宋

軒自岧嶢稱，欄因杳靄橫。
客魂摇鳥影，醉耳入江聲。
失喜過門屐，沾衿越席箏。
東山懷謝傅，憂樂總關情。
游東山·其二
作者：李流謙
朝代：宋

今日如人意，全家在翠微。
葉齊才蔽樹，雲近欲生衣。
樽酒蒲桃綠，盤蔬赤莧肥。
不須聞杜宇，作客自思歸。
游水東院·其一
作者：李流謙
朝代：宋

暝角傳風遠，昏帆到浦遲。
草猶矜晚翠，麥正及春饑。
客鴈無留意，殘雲有去思。
濁醪不禁醉，聊藉晚風吹。
游水東院·其二
作者：李流謙
朝代：宋

虛檻橫空闊，平郊入望賒。
樓臺萬家邑，桃李一川花。
鷄犬非人世，樵漁亦相家。
閒思十年事，倚杖獨咨嗟。
游無爲寺
作者：李流謙
朝代：宋

導師生何年，人猶記此日。
香火緇俗會，風雨神鬼集。
我來恰秋深，迥迥原野闊。
羣山勢愈壯，老木氣不折。
拄筇踏危磴，小憩馬與僕。
屢休才及門，到寺已曛黑。
車從如沸羹，無地可插脚。
闍黎揖客坐，意象頗猝猝。
弛擔得禪房，持鉢叩香積。
倒牀不復醒，夢與仙梵接。
明朝沒階趨，燎香望玉色。
丐福吾未能，修敬敢不肅。
是身如芭蕉，危脆不堅實。
綠髮俄素絲，赭顔倏枯腊。
百年已長久，大抵俱化易。
稽首不動尊，向來何證得。
衲衣坐蒙頭，萬古一交睫。
儻非定慧力，枯骨已瓦礫。
物物具茲妙，抱寶訴空乏。
伐柯則不遠，內照無別法。
一鉢寄空巖，定當擲此幘。
游秦園分韻得東字
作者：李流謙
朝代：宋

愛春春淺如稚童，愛晴連日無雨風。
閉門不出春笑儂，百年容易成老翁。
山茶經霜尚能紅，小梅吹雪香正濃。
盍不亟倒琉璃鍾，主人好意客亦同。
粉牋乞句酬天公，筆端有氣如白虹。
少年射虎南山中，于今塵土蒙琱弓。
安得雷雨鞭蟄龍，拊髀浩氣亦欲東。
游虎丘次仲甄韻
作者：李流謙
朝代：宋

逢山到處爲遲留，行到東南第幾州。
終古香燈憑像教，可人軒戶稱山丘。
苔封鐵色千尋壁，日麗雲章百尺樓。
脚底全吳何足小，待將八極恣浮游。
游護聖寺分韻得共字
作者：李流謙
朝代：宋

散員繩檢寬，暇日得放縱。
天明風發屋，飛蓋怯掀弄。
朋簪諾已宿，駕言盍不勇。
幽禪遠城郭，伉壯塔廟涌。
華鯨三擊罷，僧衆肅如拱。
香秔撩鼻觀，饞沫出流湩。
三生石上歌，浩劫幾丘冢。
失脚今悔深，彈指昔緣重。
聯裾玉連環，談端豁煩壅。
草木自臭味，雨露元一壠。
摩挲老瓦盆，此酌宜數共。
已無繫日繩，但有思家夢。
游野航次元應韻三首·其一
作者：李流謙
朝代：宋

平地坐我帆檣中，翠峯出沒工爲容。
輕鷗舞晴沙照影，蒼蛟吼浪雪薄胸。
漁舠繫月江一曲，樵斧斫雲山幾重。
詩翁忽來吐佳句，物色才情元一宗。
游野航次元應韻三首·其三
作者：李流謙
朝代：宋

掛起西窗橫笛中，白鷺亦有佳客容。
江風脫幘吹短髮，明月入戶窺愁胸。
只須茅茨補疎漏，安用樓觀相複重。
人生趣尚各天性，古人願識韓朝宗。
游野航次元應韻三首·其二
作者：李流謙
朝代：宋

日落未落空明中，琉璃夜色開天容。
一江不浣清浄目，百榼能平碨磊胸。
神山在前若可到，江妃去人無數重。
錦袍酌酒醉起舞，跨鯨僊人乃吾宗。
游長松聞捷音
作者：李流謙
朝代：宋

十里登山訪定身，衣邊猶带簿書塵。
僧厨筍蕨隨齋鉢，禪窟香燈話宿因。
便可扶犁老岷蜀，已聞傳檄定咸秦。
家家釵釧何須惜，難買堯眉一笑春。
游龍角山福志院
作者：李流謙
朝代：宋

招提未到只聞名，乘興來游意最真。
出郭都無三十里，同行恰有兩三人。
入門竹逕能明眼，隨處禪房可著身。
莫怪山僧拙言語，十年已不踏紅塵。
滿庭芳
作者：李流謙
朝代：宋

歸去來兮，吾歸何處，舊山閒卻岷峨。雪堂重到，但覺客愁多。來往真成底事，人應笑、我亦狂歌。憑闌久，雲東不至，舉盞酹東坡。少年，渾妄意，鬥衝劍氣，雷化龍梭。到如今，翻羨白鳥滄波。松柏皆吾手種，依然□、煙蕊霜柯。君知否，人間塵事，元不到漁蓑。
濟源廟海子內有二黿人以將軍目之投餠餌則至
作者：李流謙
朝代：宋

我欲燃犀起蟄雷，漫誇海蘸紙錢灰。
將軍不是池中物，也爲區區餠餌來。
無害弟之官梓林伯氏無虧序送之極兄詔之義予言贅矣姑以其意而申言之
作者：李流謙
朝代：宋

吾家老仙一世師，挺特風槩老不衰。
平生行己有本末，世人不知其天知。
急流勇退人恨早，纖塵恐汙白玉姿。
精神强健腰脚輕，鬖鬖白髮明鬢髭。
盤谷亭前一幅巾，子掖孫携翁笑歖。
無官一品錢滿屋，汝輩持底逃寒饑。
指心一點物非物，向來所貯惟不欺。
慇懃寶此徵後福，如印券契火灼龜。
我勤樸斲爾塗堊，障護風雨期勿隳。
庭前百拜領翁語，有毫髮愧非翁兒。
季也才力百倍予，天之報翁或在茲。
得其一體敏且强，遇事雹落雷電馳。
莫嫌掾尉官職卑，正欲小試觀異時。
弟兄贈言出寸丹，豈但趣和同兒嬉。
伯氏有德君子哉，發言不妄如發機。
敘文千字炯星日，是病苦者之神醫。
願子銘几銘盤盂，驊騮萬里未易期。
悲莫悲於生別離，鴈序可忍霜風吹。
丈夫遠懷在門戶，正使蟻聚終奚爲。
酒闌上馬飛鳥疾，我亦安能空鬰鬰。
焦山漢末焦光隠於此是日乃其生日土人會者甚衆
作者：李流謙
朝代：宋

桂樹蘭叢藹宿薰，楚辭一曲送迎神。
豈聞鈎黨能留漢，故有桃源可避秦。
欲記曾來終草草，多慙浪走祇踆踆。
却尋揚子江頭路，依舊楊花愁殺人。
照老用韻謝復作
作者：李流謙
朝代：宋

了了三生事，寥寥一念初。
未忘牛背約，端憶籠中書。
塵劫空相隔，交情本不疎。
焚香咨勝義，驕色已先鋤。
獨步
作者：李流謙
朝代：宋

凍殻藏龜太窘生，驚心已覺歲崢嶸。
倦慵把易床頭看，獨自尋梅樹下行。
溪面冰花寒更結，屋顛雪意晚將成。
一生與物無深分，竹葉相看合有情。
獻萬佛圖爲張雅州壽
作者：李流謙
朝代：宋

博大真人哉，妙諦形而上。
林林總雛嬰，萬生同負襁。
赴者不可數，百川納溟漲。
隨取即隨給，孰識無盡藏。
勝報如所證，豈特妙好相。
龍天至幽嚴，窺覘輒稽顙。
開圖萬名字，只作一佛想。
風影可捕耶，變現自惚恍。
俛應區中緣，茲願固深廣。
君看朱兩轓，非真亦非妄。
化身元宰官，台符更兩兩。
祕言出寶笈，其品名壽量。
一絲起爐薰，洗耳鐘磬響。
搢笏爲公讀，萬劫一俯仰。
王子友示詩次其韻
作者：李流謙
朝代：宋

先生不憂窮到骨，唯惜修名易埃滅。
平生窗几辛勤功，語及雲程輒嗚咽。
冷曹晨炊有不續，遠道相從笑回曲。
微言不足溫飽人，羨渠著斗量珠玉。
風霜歲晚念慈母，黄葉翩翩積行路。
烹鷄奉餐蔬自煮，繄我獨無悲此語。
大厦千間要封植，期君當作垂天翼。
朋友之樂可樂不，昔人願封萬戶侯。
王正卿何道夫和嘉字韻詩至數十道夫贈予數篇晉卿亦贈一篇因次其韻凡六首·其一
作者：李流謙
朝代：宋

從君未省涉津涯，白璧明珠屢拜嘉。
一吸湖江真大國，僅除風雨亦寒家。
簿書笑我忙官事，筆硯饒君管物華。
世味可能爭腊毒，餒蛟饞兕漫摇牙。
王正卿何道夫和嘉字韻詩至數十道夫贈予數篇晉卿亦贈一篇因次其韻凡六首·其三
作者：李流謙
朝代：宋

清言元論極邊涯，南渡風流繼永嘉。
中散一生慵作吏，淵明無日不思家。
悠悠官路降胸臆，苒苒年光侮鬢華。
人說亂蛙勝鼓吹，欲將藜杖比高牙。
王正卿何道夫和嘉字韻詩至數十道夫贈予數篇晉卿亦贈一篇因次其韻凡六首·其二
作者：李流謙
朝代：宋

放浪山顛與水涯，藜羹有味薦珍嘉。
根塵要識元非我，言語懸知未到家。
霜渚澄波空漲潦，風林脫木浄浮華。
公明領取休論價，處事何須更作牙。
王正卿何道夫和嘉字韻詩至數十道夫贈予數篇晉卿亦贈一篇因次其韻凡六首·其五
作者：李流謙
朝代：宋

越王飛觀插天涯，小異何人識孟嘉。
別後文章尤造理，向來學術自成家。
諸生薦士皆時論，此道逢辰固國華。
行脫羈銜謝拘迫，雲窗歸理萬籤牙。
王正卿何道夫和嘉字韻詩至數十道夫贈予數篇晉卿亦贈一篇因次其韻凡六首·其六
作者：李流謙
朝代：宋

洗甲傾河漸可涯，北征猶記宋元嘉。
石劉姓字非圖籙，軒嚳乾坤自我家。
原上鼓旗寒朔吹，日邊詔令掞春華。
舞干元是吾皇事，不必將軍號虎牙。
王正卿何道夫和嘉字韻詩至數十道夫贈予數篇晉卿亦贈一篇因次其韻凡六首·其四
作者：李流謙
朝代：宋

戲論無涯與有涯，委心沖漠固清嘉。
衣裳草木元非織，窟宅雲霞豈是家。
瞪眎恐同高長史，神交宜伴老南華。
只應一念超塵劫，安用神漿夜繞牙。
王正卿爲作山水小軸作此促之
作者：李流謙
朝代：宋

王郎妙墨石剖璧，正爾不從著意得。
十日一水五日石，猶笑前人風雨疾。
溪藤小幅白雪光，向來數筆衣不裳。
濁河未清子未忙，但恐竟軸海變桑。
瓜步兩絕·其一
作者：李流謙
朝代：宋

顛風惡浪雨喧豗，往事愁中一笑咍。
江上有人來喫酒，故應虎子是瓊杯。
瓜步兩絕·其二
作者：李流謙
朝代：宋

阿堅狼狽伏狸奔，豈是長江解有神。
猶憶當年南伐語，會知正朔不歸人。
用仲秉韻貽照老
作者：李流謙
朝代：宋

來問維摩疾，幽人有宿盟。
浮漚非實性，鬭蟻是虛聲。
廟冷香誰爇，城空賊自平。
老師家裏事，無壞亦無成。
用前韻呈照老
作者：李流謙
朝代：宋

吏部稱文暢，愚溪進浩初。
深慚詆佛奏，更著廣交書。
情契遠猶合，義乖隣亦疎。
詫予無騃習，固自起犁鋤。
用宇文龍圖韻贈龍華印老
作者：李流謙
朝代：宋

少年一口吸西江，聖處端能走季咸。
浄觀清泠橫一水，遠懷孤秀揖千巖。
溪雲卧久看頻度，山日談餘訝半銜。
便欲瘦筇來問訊，上方應恐隔僊凡。
用山谷上東坡韻與馮黎州·其一
作者：李流謙
朝代：宋

賜履聖賢地，專征翰墨塲。
藜然本非照，昏幽自蒙光。
醍醐有真液，薝蔔無別香。
座當百尺樓，餘子但廡廊。
譽毀不可劫，造物能雌黄。
簡編熟古人，見公蓋未嘗。
彭黥非韓敵，或可噪其旁。
公有八紘罝，就獵庸何傷。
用山谷上東坡韻與馮黎州·其二
作者：李流謙
朝代：宋

鼓鏞作宮庭，缶盎不能聲。
僊圓起瀕死，乃欲進豨苓。
淫書有痼疾，展卷自弱齡。
俗學或攘之，正憂荆棘生。
孔顔共一世，餘事不芥蔕。
跪求直指處，遂了不朽計。
自今面其真，向來獨喜似。
用韵答王子蒼
作者：李流謙
朝代：宋

聖道灰秦燎，殘編出漢初。
混茫千古意，破碎百家書。
中鏑無多語，操戈亦太疎。
升堂得玄解，伴子带經鋤。
用黎州梅字韻作詩送之
作者：李流謙
朝代：宋

西風舉扇揮浮埃，十年水曲并山隈。
一朝尺一天上來，臺家擇才搜偉瑰。
豫樟連雲誰手栽，梁千尺觀崢嶸哉。
收拾虹蜺小低徊，如取萬海納一杯。
濟時策略招譏詼，翳氛卷盡青天開。
還如調鼎須鹽梅，衆星錯落環杓魁。
欲談近事樹頰頦，旗矛委塵槍卧苔。
禍生冥冥戒其胎，如公氣象天可回。
高論疾如破山雷，毋使缾罄空耻罍。
笑渠佩玉救焚煨，往矣急挽波之頹。
留黄思忠
作者：李流謙
朝代：宋

可人如君不易致，惠然而來此天意。
往往文字雜嘯歌，兒輩倚牆吾敢訶。
向來邂逅無此款，曲水風流嗟未遠。
愛君欲留君不留，一聞說歸我先愁。
亦知主人無德戀，多情合覷青山面。
况聞漲江浪翻雷，轂生四角若爲推。
留君信自非人力，君雖欲去不可得。
病中
作者：李流謙
朝代：宋

稟生拙以疎，俯仰人事勞。
煩疾乘秋至，幽憂安能逃。
閉閤無餘欣，西風晚蕭騷。
乃悟揚子居，未曾損一毛。
流光背人馳，歲暮不自聊。
安得七發賢，相從觀海濤。
病中作此
作者：李流謙
朝代：宋

苦熱日念秋，秋至轉多病。
枯藤不得力，小室同械禁。
形骸老翁然，但未雪繞鬢。
秋山疊翠嶂，秋月掛冰鏡。
朝躋閑屐齒，夜語閣麈柄。
妻孥生悵望，煮藥勸屢進。
故人尚記存，折簡時一問。
年來識真妄，水月空萬境。
鬭蟻非實響，杯蛇亦幻影。
誰于炯炯中，屑金作塵眚。
酒盞行欲謝，雲窗豈復近。
唯有妙蓮華，勝味方雋永。
誰來炷爐熏，佩子法王印。
登寶公塔·其一
作者：李流謙
朝代：宋

樹老巢翻鷹亦化，錫飛近地鶴猶驚。
太平寺主今安在，潮打山圍建業城。
登寶公塔·其二
作者：李流謙
朝代：宋

三尺杖頭閒一把，興亡隨分百餘年。
我來但愛松風好，覓得僧窗一覺眠。
登無爲冠鰲亭分韻得山字
作者：李流謙
朝代：宋

岱嵩拆裂滄溟翻，驚魂去幹呼復還。
故人勸我勉自寬，聖貴揚名懲毀殘。
十生導師超物先，誓言一拜蠲冤煩。
曉暾破霽山雲搴，匹馬弄袖風翩翩。
解鞍投寺日幾磚，莧蔬宜我詩腸酸。
危亭飛出峯之巔，闍黎慇懃勸躋攀。
我飽聞之意欣然，兩脚酸澀怯不前。
清景一失矢縱弦，藜杖到手勿作難。
萬杉夾逕穿蜿蜒，坦如康莊駕輕軿。
山鬼作意發天慳，似求清詩藻幽妍。
憑欄寸目攝大千，萬里碧玉圍青天。
遠樹如髮山如拳，孤鴻滅沒昏蒼烟。
九關上羾須臾還，以氣爲馬不用鞭。
冠鼇榜亭固寓言，亦恐蓬嶠神作遷。
雲旗往往來飛仙，切勿投餌憂崩騫。
壯哉古邑雄兩川，眇然下瞰廼爾孱。
可憐居人蟻紛闐，擾擾膏火日夜煎。
强弱角鬭觸與蠻，豈知共住一指端。
憑誰與此曠蕩觀，定當泚顙頳厥顔。
向來學道窺微玄，妙諦與世殊越燕。
空生大覺海一涓，而况此境空所緣。
摩尼流光照八埏，試將此理攻堅頑。
客言有句子未參，一杯滿酌澆青山。
白雲先生魯叶殿丞交之父有隠節其居徽考所賜旁爲魏高士守一庵高士上皇所賓禮庵亦賜地也高士亡矣而白雲之後至食不給過之慨然爲賦此篇
作者：李流謙
朝代：宋

白雲先生去何從，烟霞高人繼其蹤。
兩朝恩光照巖穴，映牆竹柏清陰同。
高人已注丹臺籍，白雲子孫食不給。
人生有累豈妻孥，生羨金門羽衣客。
益昌道中次兄長韻二首·其一
作者：李流謙
朝代：宋

聚頭閒日月，逐日信東西。
夜泊驚逢虎，晨餐倦乞醯。
燈青千嶂夢，月白五更鷄。
耐老前山路，長年送馬蹄。
益昌道中次兄長韻二首·其二
作者：李流謙
朝代：宋

木杪著郵亭，山行未飽經。
已成身挈挈，恐失鬢青青。
老樹霞烘幄，陰崖雪糝屏。
冰霜先訓在，敢負舊趨庭。
石洞二首·其一
作者：李流謙
朝代：宋

春夢斷不記，春游誰與同。
竹斜過午日，池皺晚來風。
柳已都齊綠，桃猶約略紅。
流鶑啼未了，又過短牆東。
石洞二首·其二
作者：李流謙
朝代：宋

香霧團成蓋，茶花白勝酥。
對書閒境界，覓句靜工夫。
客信因魚得，歸程約鴈俱。
庭前海棠樹，尚及一看無。
石鈞父之官火井乞詩贈行
作者：李流謙
朝代：宋

君家嶙峋兩冰柱，黄塵漲天不敢汙。
阿雲醉卧呼不譍，斷碑零落荒阡雨。
君今去作火井縣，山中嬰兒待慈母。
前日一旱不堪說，危喘僅存無半縷。
祝君到官百不問，置酒先須酌田父。
從來和氣致豐年，一笑能令粟盈庾。
我方投犁學爲吏，人言未可紙上語。
今人古人豈相遠，力行所知心自許。
惟君可聞我可言，明日一尊黄鵠舉。
秋懷
作者：李流謙
朝代：宋

悠悠感愁運，肅肅勵素節。
蟾華度疎櫺，蘭吹出叢薄。
幽蟲泣煙莎，微螢映露葉。
百哀攻予衷，感此重忉怛。
庭闈餘斑衣，荒壠已白骨。
苟生尚何聊，從死恐亡益。
鞠凶天未悔，風急鴈序拆。
女須冰玉質，眼看沒荒域。
山鬼不足鄰，何年反爾魄。
危腸盡一哭，六月霜凜烈。
自從奪所怙，殘魂慨零落。
虛弦已折翮，况此百中鏑。
人生寄一世，常苦不滿百。
血氣如微流，豈禁沸鼎涸。
隠憂誰復訴，任理寬萬一。
貝葉了諸妄，一真無悅戚。
香火有昔緣，從茲事朝夕。
秋懷次黄仲甄韻·其一
作者：李流謙
朝代：宋

畏日全無客到門，一溪閒與白鷗分。
遶樓山色時時見，抱葉蟬聲處處聞。
戰罷碁枰無宿恨，夢回茗椀有殊勳。
力田尚可持門戶，我欲歸耕谷口雲。
秋懷次黄仲甄韻·其二
作者：李流謙
朝代：宋

破曉庭皋一葉風，年華苒苒笑羈窮。
獨携拄杖行溪曲，恐有挐音出葦叢。
世界大千塵偶集，人生三十日方中。
只須飽飯隨緣過，矰繳何曾到塞鴻。
立春日有感用彥博韻
作者：李流謙
朝代：宋

雙轂行天不停轡，世間那得西流水。
麻姑昨夜呼我飲，笑說海塵飛幾幾。
百年半見韶華濃，不妨老子頰仍紅。
人生萬事有起伏，緩聽高歌酌春醁。
答何積中
作者：李流謙
朝代：宋

先生古心寄玄漠，老松矯矯石鑿鑿。
已欣凈社得勝友，更枉高軒出奇作。
山林軒冕無間然，造物從公意所便。
决科縱未吞餘子，著書亦足垂千年。
答李仲明仍用鋤字韻
作者：李流謙
朝代：宋

月白星稀後，歌殘雅奏初。
剽聞先破膽，欲見疾開書。
孔翠仙毛爛，珊瑚海樹疎。
好詩如好畫，黑瘦未容鋤。
紫薇花
作者：李流謙
朝代：宋

庭前紫薇初作花，容華婉婉明朝霞。
何人得閒不耐事，聽取蜂蝶來喧譁。
絲綸閣下文書靜，能與微郎破孤悶。
一般草木有窮通，冷笑黄花伴陶令。
累年中秋無月今年凡數夕有之十五日尤佳
作者：李流謙
朝代：宋

境濁常鮮愜，事難獲易欣。
皎月當中秋，覘候每倦勤。
扁舟泊沙岸，是夕無纖雲。
冷侵碧琉璃，又如爛鎔銀。
十年五年無，千里萬里明。
對此欲不飲，恐觸蟾兔嗔。
尊空更重看，徐步長江濱。
大魚時撥剌，宿鷺聯拳驚。
可無橫吹者，或有琵琶人。
領覽此奇絕，但怕添愁新。
頗欲從冰娥，暫陪白玉輪。
載我到廣寒，一醉羅襪塵。
歸來閉閣卧，耿耿雞未晨。
顧瞻篷窗間，尚餘半金盆。
絕句·其一
作者：李流謙
朝代：宋

圍爐獨擁夜深紅，已是摧頹一老翁。
斷簡半披還半掩，如今不作蠹書蟲。
絕句·其二
作者：李流謙
朝代：宋

霜乾木脫氣堅明，病骨驚寒亦强行。
折得梅花全未吐，不應於我尚含情。
自三池一日過靈池十五里頭宿山險盡矣
作者：李流謙
朝代：宋

壠頭停轡望龜城，元有夷途似掌平。
厭把五更供客夢，猛將一日了山程。
樹連新綠千林暗，日轉斜紅半野明。
稚子別來應念我，候門深喜馬蹄聲。
自少城解職事還邑二首·其一
作者：李流謙
朝代：宋

塵埃一出竟何爲，白竹依然晝掩扉。
只應爲客重爲客，便欲得歸寧得歸。
獨鶴靜臨寒沼立，遊蜂閒趁落花飛。
東君老大人消瘦，憑仗清樽一解圍。
自少城解職事還邑二首·其二
作者：李流謙
朝代：宋

胡床卯飲带餘酲，身世如天行白雲。
竹簡讀殘聊一嘆，水沉燒盡更三薰。
癡心久絕臨淵羨，老手唯便植杖芸。
自有此生須自斷，豈能曲折問靈氛。
自拋渡未嘗驚恐次公安舟爲疾風倒吹幾不能返自江行未嘗阻風將次沙市風留三日
作者：李流謙
朝代：宋

常時拋渡如不知，公安浪高船倒吹。
數月江程絕無阻，一舍沙頭風泊之。
因行逢觸發深省，無事安平人不領。
要知憂樂自相形，天馬擡頭見鞭影。
自登道來馬谿作
作者：李流謙
朝代：宋

朝暾拔山紅一丈，露草烟林氣蕭爽。
出門華構照新綠，並轡寶珂喧碎響。
僮奴尚語林薄間，馬蹄勢已青雲上。
琳宮百年傲風雨，氣象雄深挾千嶂。
青山固是耐久交，老檜真成丈人行。
山童候門驚馬嘶，道士疊爻知客訪。
情親肯自摘嘉蔬，興發更遣沽村釀。
未妨意行窮勝踐，不用心違嘆仙賞。
雙峯喚我却西去，穿逕縈紆轉修蟒。
荒橋下馬久竚立，孤塔懷人嘿惆悵。
多謝山僧供湯餠，腹猶果然虛雅餉。
只應探討盡老釋，坐覺仙凡絕天壤。
碎礫誰參水底禪，飛蜺空閣雲間仗。
凌霄固有飛霞珮，塵蒙濁骨何由往。
歸來閉戶省初念，一炷爐香薰宿障。
題詩聊復紀勝游，永與名山鎮龍藏。
自離蕪湖多阻風是日早次鴈汊風順亟駕帆以行既而稍駛落帆之半晚次雷口舟人以貪風曛暮不得泊幾危
作者：李流謙
朝代：宋

九牛可倒曳，兼旬逆風裏。
老來硯筆衰，文思每如此。
篙兒疲晚牽，赤日汗流趾。
峻阪有疾圓，禿羽無縱矢。
朝來日初亮，旗脚忽西指。
豎帆沸羣呼，劈浪輕一葦。
路經百家村，鷄豚不敢市。
有客訪江滸，疾談幸其起。
過目不留瞬，倏忽洲渚異。
一日三日程，長年抃而喜。
敏者貴乘便，拙者拱以竢。
齊人誚軻迂，秦亦毒鞅駛。
吾嘗爲此論，誰肯味無味。
使帆勿盡風，如食勿盡美。
君看赤手人，重負亦俱至。
舟中
作者：李流謙
朝代：宋

一舸乘凉載夕暉，晚來白汗稍停揮。
近人初月當頭照，趁宿輕鷗直下飛。
江國有天須恣買，岫雲無雨莫空歸。
新秋漸到灘頭樹，先遣蓑童問釣磯。
舟中
作者：李流謙
朝代：宋

欲買一江碧，不知須幾錢。
舟輕故款款，酒好但涓涓。
雲脚他州雨，波光別岸天。
漁謳與樵唱，同和小山篇。
舟中
作者：李流謙
朝代：宋

販鹽賈客夜吹笛，賣菱女兒朝刺船。
沽酒得魚能不醉，幾錢堪買此江天。
舟中·其一
作者：李流謙
朝代：宋

大小孤山專絕險，上中水府柄幽權。
行人股慄船頭拜，小艇橫江來覓錢。
舟中·其二
作者：李流謙
朝代：宋

帆風不飽櫓聲遲，正是波平月上時。
今夜不知何處泊，買魚沽酒犒舟師。
舟中夜讀蟠舟詩
作者：李流謙
朝代：宋

夜讀蟠舟詩，如共蟠舟語。
五年別淚隔秋風，萬里孤舟泊寒渚。
行盡諸方勘盡禪，此句逢人未曾舉。
東坡老人喜流涎，荔丹元似江瑶柱。
舟著淺
作者：李流謙
朝代：宋

御風起帆如彍矢，不能萬里猶千里。
中流浪頭屋高起，誤入淺洲舟閣底。
愚公不量欲移山，篙人伎窮客長嘆。
世言卒行好步難，何如一棹夷猶間。
苦熱
作者：李流謙
朝代：宋

祝融職司南，憑寵不遺力。
呀呀三足禽，敗羽懸枯腊。
釜鬵糜碎鱗，無地此身著。
楚炬方烘秦，湯征未自亳。
夢想千丈冰，快踏赤兩脚。
少憩修竹林，泉水鳴㶁㶁。
岸巾對颯爽，汙垢亦小濯。
蒯通據鼎耳，反唇乃幸脫。
叩頭祝西風，駕言馬可秣。
危喘已强支，旦夕恐不續。
俗情傲寒灰，赴熱犬爭骨。
灼肌豈暇顧，甘作蛾殞燭。
君看孟嘗客，乃笑翟公雀。
呼兒進胡床，佳月可人白。
一醉無渭涇，舉盞新酒滑。
草堂
作者：李流謙
朝代：宋

浣花溪上得閒來，石刻摩挲病眼開。
短策多時臨水立，紅塵半路與風回。
乞靈伎薄裳爲带，驚世名言海納盃。
相對只今真夢寐，數椽茅屋老蒼苔。
萬安道上逢牧者
作者：李流謙
朝代：宋

暖日平崗牛數尾，短蓑破笠三四子。
牛饑吃草渴飲水，牧兒仰卧不摇箠。
人牛意閒俱不知，笑我駐車獨移時。
薄暮騎牛却歸去，晚烟遥見隔林炊。
蕪湖即事三首·其一
作者：李流謙
朝代：宋

燒痕吹盡荻芽生，江南二月春禽鳴。
閒倚柁樓看遠水，依依楊柳故園情。
蕪湖即事三首·其三
作者：李流謙
朝代：宋

社風連日舟行遲，社公有馬誰能騎。
不妨酌我盎中綠，依舊離騷醉讀時。
蕪湖即事三首·其二
作者：李流謙
朝代：宋

南人重魚長食鮮，小魚棄擲不論錢。
老翁操網兒弄槳，一家生理在漁船。
蕪湖晚步
作者：李流謙
朝代：宋

迥陂積水長蒲蔣，散步郊原借夕涼。
塵袖風巾嗟久旅，稻畦柘逕似吾鄉。
蛙聲月色當空曠，爨火人家在莽蒼。
望合碧雲人未至，滯留愧客問行藏。
薛公肅訪山中偶出不值公肅留詩次其韻·其一
作者：李流謙
朝代：宋

一舸初從帝所還，綵衣照日眩斕斑。
今君已出雲天近，我尚無錢可買山。
薛公肅訪山中偶出不值公肅留詩次其韻·其二
作者：李流謙
朝代：宋

紫極朝歸謝往還，新篇落筆爛彪斑。
烏藤拈起都閒事，且看西湖處處山。
蘄步四絕句·其一
作者：李流謙
朝代：宋

去歲南乘下峽舟，西歸仍此聽巴謳。
題橋亦淺丈夫事，未贖當年犢鼻羞。
蘄步四絕句·其三
作者：李流謙
朝代：宋

一樽相屬慰蹉跎，酒債街頭苦不多。
饒舌小僧休口藐，年來何事不消磨。
蘄步四絕句·其二
作者：李流謙
朝代：宋

數峯遥指峽中山，漸喜岷峨氣象還。
萬里虎頭華髮將，只求生入玉門關。
蘄步四絕句·其四
作者：李流謙
朝代：宋

燒紙船頭祭水神，杯盤燈火夜青熒。
老巫得珓舟人喜，想象靈君醉未醒。
虞美人
作者：李流謙
朝代：宋

一春不識春風面。都為慵開眼。荼䕷雪白牡丹紅。猶及尊前一醉、賞芳穠。東君又是匆匆去。我亦無多住。四年薄宦老天涯。閒了故園多少、好花枝。
虞美人
作者：李流謙
朝代：宋

吳波亭畔千行柳。直恁留人久。晚來船檻再三憑。又是一鉤新月、照江心。故人有約何時到。白地令人老。只愁酒盡更誰賒。一段閒愁無計、奈何他。
蝨嘆
作者：李流謙
朝代：宋

得生固么陋，宅體仍穢卑。
巢穴我襟裾，食飲吾膚肌。
毒比蚤蚊熾，類兼蚋蟻微。
陰幽巧相傳，不知來何時。
殄馘未掩戈，遺妖復蕃滋。
觀處初若無，掇之或如遺。
捷走欲違禍，深藏殆知幾。
竄壁尤惡啄，潛沙更危機。
處頭與物化，遂使白變緇。
稱臣託疵賤，名官慙素尸。
捫摸傲逆溫，梳爬厭懶嵇。
吉凶陋巫占，彼豈能先知。
殊快勇夫射，寧辱達士譏。
蚩兒厭膏粱，兀坐如瓠肥。
屠門飫雄餐，亦足飽汝饑。
我身如枯株，但有骨附皮。
嘬嚙竟何得，饞吻亦及之。
夜眠輟佳夢，晝坐傷沉思。
往往暴醜形，或爲潔者嗤。
抑搔兩甲折，掩捕雙目疲。
期我犯不校，責人所難爲。
湯沐猶寬恩，磔裂乃所宜。
吏貪摩其牙，巨力猶足支。
舐糠及小家，此豈禁鞭笞。
願作秋禽獮，毋使蔓草滋。
蝨去息疴癢，貪懲消怨咨。
仁者惡害人，勿謂傷吾慈。
袁季海別駕以所藏靈壁石詩軸見示爲此篇
作者：李流謙
朝代：宋

諸天享備福，宮殿常隨之。
驕王擅雄富，鐘鼓具不移。
巨細無實相，一種生幻師。
君家數尺峯，在處供娛嬉。
衡嵩接几闥，岷峨入提携。
只作如是解，天地皆目瑿。
君言勿作劇，丐我瓊琚詞。
援毫不能奇，永愧嶄絕姿。
烹茶炷爐薰，𡷾崒繚輕絲。
如雲出澗壑，頃暫萬國滋。
請以小喻大，人才亦如斯。
我無適俗韻，夢想懷崟𡼭。
借渠琳琅響，和我蘭荃詩。
明朝謝冠服，雲根有茅茨。
西江月
作者：李流謙
朝代：宋

色似臘梅渾淺，香如薝蔔微清。更張綠幄蔽輕盈。巧著工夫鬥釘。露頁涓涓月曉，風英點點秋晴。江南江北可經行。夢到吳王香徑。
見蛛絲戲作
作者：李流謙
朝代：宋

一絲架空居，巧若出杼機。
彌綸不知勞，終日周遭馳。
相彼造爲艱，中有鴟鴞詩。
豈獨考其室，爲罝陷羣飛。
口腹共此累，坐嘆寧以疵。
微我畋漁意，其端詎庖犧。
雨過助浮妄，大小出琲璣。
疾風輕羣脆，覷隙防藩籬。
摩挲一寸腹，吾廬正于茲。
觀小兒甕戲
作者：李流謙
朝代：宋

五歲小兒初學步，絕藝亦知天所賦。
想見九牛可倒曳，已堪赤手擒猛虎。
向來甕戲真偉觀，儻非目擊嗤浪語。
器小猶須百斤重，挾以壯夫端恐仆。
笑談拈取兩足上，電轉風旋疾如許。
便令百試百不失，父兄從傍亦矜詡。
市人駭嘆俱失聲，我自平生未曾覩。
武陽盛氣蓋全燕，寄區狡謀踣二虜。
論年固已一倍長，此兒誰肯噲等伍。
虎變鷹揚看異時，經營一飽渾細事。
世人稟賦有特異，常理未可求其故。
相秦童子才毀齒，說項郎君方斷乳。
拜歸懷中笑橘墮，羣戲道傍知李苦。
登門已解敘通家，對客頗能嗔字父。
劾鼠獄詞老吏服，汗簡清規乃翁沮。
卓識有此更驚人，彼以力稱吾未與。
行行三十成何事，但耗太倉如雀鼠。
憮然自笑仍自憐，强說功名在遲暮。
人言速成當不久，如我定應千萬壽。
觀漁舟
作者：李流謙
朝代：宋

晚晴吏退漫憑欄，注目溪光巧映山。
忽見漁郎輕盪槳，宛如相見在花間。
觀畫文氏園小酌而歸
作者：李流謙
朝代：宋

衝暑去何之，城南水竹園。
發篋得祕畫，筆老不見痕。
作者非俗士，噞喁不能名。
王郎眼如月，指點見本根。
解衣而盤礴，主人固可人。
虛齋坐修竹，一面當暑煩。
斜陽送暮色，無數烏鳥喧。
漠漠芳樹暗，涓涓流水渾。
星斗掛簷端，餘影到清樽。
行觴令不虐，捉麈語不繁。
不知聊爾耳，佳處正難言。
訪楊少虞得小詩併呈才夫
作者：李流謙
朝代：宋

坐遭飛埃瞇雙目，不應更到琅玕腹。
青山爲人作禦侮，對面亭亭削蒼玉。
公子翩翩故自佳，我來空嘆駒局促。
抱冰嚼雪豈能清，火裏芙蕖初出浴。
謁無盡墓
作者：李流謙
朝代：宋

飛動少年意，如今推達尊。
何人窺畛域，投老見根源。
草沒碑無字，林深木有孫。
只須說廉藺，猶足褫諛魂。
謝宇文正甫惠硯
作者：李流謙
朝代：宋

一硯能令一生足，感君投贈重金玉。
人言當爲文字祥，夜夜燈花寒吐粟。
提携不到白玉除，安能細碎箋蟲魚。
爲君試草大鵬賦，九萬里風生須臾。
譙丈復見貽仍次韻答之二首·其一
作者：李流謙
朝代：宋

筆陣旗開豹繞竿，敢持一鏃傍門闌。
朅來戲作鳬飛舄，老去嫌爲蚋聚酸。
塵土簿書慵掛眼，瓊瑶文字喜彫肝。
寄牋閶闔誰相問，九虎近人毛骨寒。
譙丈復見貽仍次韻答之二首·其二
作者：李流謙
朝代：宋

只得公詩百不須，萬金人有此應無。
可容輕易秦庭璧，已戒牢藏晉鄙符。
慣客鳬鷗迎野步，及時菘韮薦村沽。
幽棲爲問能來否，朝市山林自兩途。
譙令以眎堰絕句見示次其韻·其一
作者：李流謙
朝代：宋

疲氓糠覈自能肥，一箇何曾吏扣扉。
鳳指翠梧求友集，蝗無綠野蔽天飛。
譙令以眎堰絕句見示次其韻·其二
作者：李流謙
朝代：宋

我瘠不妨天下肥，期公他日到黄扉。
憫農一念通精祲，定遣驚雷霹靂飛。
譙允蹈知縣和予所作二詩復用韻答之·其一
作者：李流謙
朝代：宋

向來沮洳懶扶竿，獨有詩情久未闌。
把菊風流元曠蕩，紉蘭氣骨自辛酸。
賞音定許推夔足，知味寧論食馬肝。
勝日從公窺祕藏，珠星璧月照人寒。
譙允蹈知縣和予所作二詩復用韻答之·其二
作者：李流謙
朝代：宋

窮年斗粟亦時須，清坐那能論有無。
洗我破樽傾竹葉，覓君佳句寫桃符。
種瓜晚計應先定，畫餠空名不擬沽。
辦取芒鞋山裏去，羊腸縱險是夷途。
豐都驛呈任子厚詩二首·其一
作者：李流謙
朝代：宋

三家笑荒陋，十日寄蕭條。
破戶無人掩，寒爐折竹燒。
青燈不廢卷，白酒未空瓢。
伴我能於此，他年定久要。
豐都驛呈任子厚詩二首·其二
作者：李流謙
朝代：宋

書壞無全牘，衣濡有裂繒。
倦梳晨起髮，祗曲晝眠肱。
客路行將了，家山喚得譍。
焚香謝僊佛，宵夢已先憑。
費文達除夔漕作此賀之三首·其一
作者：李流謙
朝代：宋

分明餘潤徹眉間，道德根源固曄然。
寶篆印泥初不著，神機貫札自無前。
絲綸新渥榮三晝，鼎鉉深知眇一涓。
兩禁只今誰妙手，岷峨人物半吳天。
費文達除夔漕作此賀之三首·其三
作者：李流謙
朝代：宋

刻鵠工夫愧不量，弓裘遺緒可能忘。
一廛未遂耕桑計，半世空磨翰墨場。
桐燼偶收非有意，璧瑕誤指亦何傷。
霜松不學閒桃李，報答東君日月長。
費文達除夔漕作此賀之三首·其二
作者：李流謙
朝代：宋

吉音一紙疾郵傳，白帝城頭勸著鞭。
楚樹已沾新雨露，蜀江行換好風烟。
政須急拯溝中瘠，不用多流地上錢。
一節故應關象緯，向來兩使動星躔。
貽白綿州
作者：李流謙
朝代：宋

曾陪芍藥醉春風，轉首三年似夢中。
誰使衝泥千里去，又欣剪燭一樽同。
名章越好供妍唱，舊學全疎愧近功。
莫怪分符少留滯，此邦曾客少陵翁。
貽長松寺慈禪師
作者：李流謙
朝代：宋

一年山色好相看，欲去仍來倍黯然。
大士初無留客意，幽人更結住山緣。
梨花村落清明後，梅子園林五月前。
我已到家春亦老，酒杯猶足趁流年。
賀王制置敷學之除
作者：李流謙
朝代：宋

太霄傑觀凌空起，非霧非烟護珠蘂。
萬靈操㦸夾危棟，中有丹書并綠字。
走雲飛雨澤地産，合璧聯珠煥宸緯。
堯圖羲墳共彪炳，禹訓湯銘角雄偉。
岡陵松柏老如鐵，華榜丹青新若洗。
論思欲侍聖天子，寓直正須真學士。
一時盛選孰睥睨，百代耆儒屬宸倚。
惟有我公瑞河嶽，早與靈鼇爭贔屭。
絲綸飛藻傾兩禁，弓鉞專方雄萬騎。
從容裘带凈岷隴，零落旗矛清筰嶲。
疇庸王府侈三晝，告喜郵音傳一紙。
升華祕宇階召拜，正位台符慰瞻徯。
妄論斯文本神物，輕發其藏觸天恚。
開物成務非翰墨，賁飾乾坤乃能事。
周書九誥削邪叛，一品會昌夷僭詭。
願公亟從衮舄歸，早就典謨垂萬世。
迂愚把筆自齠齔，裂紙悲鳴蛩蚓比。
酸寒一尉不可說，尺璧光陰分馬箠。
待公勳業映彝鼎，勉葺巴蕪歌俊偉。
絲麻雖美收蒯菅，尚冀風人採輿隸。
賦壽康海棠
作者：李流謙
朝代：宋

何許園林春最釅，海棠萬萬千千點。
不應惟是錦織成，正恐更將猩血染。
未開半豆已欲滴，爛吐一庭尤瀲灧。
窺月洗雨俱可玩，抹霧橫烟猝難掩。
梓澤步障烘曉霞，溫泉粉玉臨秋鑑。
相逢但欲酣且歌，目送誰言美而艷。
桃花何處容面皮，欲笑春風無乃僭。
光翻牖戶翠堆幄，濃逼須眉纈生臉。
裹頭朝出常苦晚，燒燭夜看終未厭。
見不數數夢來往，百斛可傾心獨欠。
老來世味薄如紙，斬斷情根須一斂。
隨身鼓笛本遊戲，過目埃氛亦俄暫。
明朝風雨未可期，委地泥沙混真濫。
憑君但向雪落時，箇裏直須勤點檢。
贈別
作者：李流謙
朝代：宋

水火氣類感，草木臭味親。
君看金石交，分篤均天倫。
朅來東川游，結友輕雷陳。
諸君盡豪俊，著我漫浪身。
酒斟約無算，詩妙各有神。
人事不可知，變態生逡巡。
一代韓荆州，大木卧龍鱗。
客禽失危巢，翩翩傍叢榛。
斗升何細碎，朱絲恐生塵。
知己淚再滴，離羣恨方新。
去茲勝社難，胸腹傷人神。
臨岐欲何語，一味唯酸辛。
歲晚念裘褐，幸勿忘騷人。
贈照老
作者：李流謙
朝代：宋

舊矣聞名熟，欣然識面初。
只求一轉語，不用五車書。
出屋茶烟密，臨溪樹影疎。
地偏吾所愛，庭草不須鋤。
贈白道人
作者：李流謙
朝代：宋

天涯隻影隨，百結身上衣。
有術沒人買，無家何處歸。
自言窮亦好，未與道相違。
酌汝一盃酒，醒來萬事非。
贈聽聲上官術士
作者：李流謙
朝代：宋

造化祕密藏，凝然大狙宅。
操縱掌握間，殆似不容測。
惟人號最靈，研窮深探賾。
支干究生旺，更以形骸索。
摸骨與聽聲，箇中更奇特。
無煩覿面知，禍福悉已白。
至理非口傳，妙處從心得。
官君持此術，行盡山水國。
所歷多巧中，一醉天地窄。
祇今天下士，何啻累千百。
紛紛肉食鄙，正須囊錐客。
僕僕塵埃中，豈無鳳毛翮。
勿以朝野殊，窮通理不隔。
上方勞夢想，胡弗爲指摘。
致君堯舜上，爾術光史冊。
若共俗人言，懷抱真可惜。
贈藍元一道人
作者：李流謙
朝代：宋

我聞方外士，見面照人明。
筆幻歲寒友，琴彈太古聲。
侯門知遇重，真館笑談清。
茗椀聊相對，清風兩腋生。
踏莎行
作者：李流謙
朝代：宋

菊露晴黃，楓霜晚翠。重陽氣候偏如此。異鄉牢落怕登臨，吾家落照飛雲是。舉扇塵低，脫巾風細。靈苗醫得人憔悴。燈前點檢欠誰人，惟有斷鴻知此意。
送丁子昭左司湖南運副
作者：李流謙
朝代：宋

昔年九轉金精熒，鸞幢鵠節飛青冥。
偶同鷄犬舐殘粒，至今未脫塵中塵。
平生不識紫芝面，邂逅天涯忻一見。
安有斯人可棄捐，置身只合金鑾殿。
急流勇退人所嘆，上書屢請色不難。
浩然笑涉重湖去，一節映照清湘寒。
人生分願各有賦，鳩鵬何必勞相慕。
期君廊廟我巖壑，他日冰霜同晚暮。
送五八姪歸二江
作者：李流謙
朝代：宋

清霜入短褐，送汝酌深杯。
萬事不如學，千金難買才。
關心門戶重，過眼歲時催。
莫待收燈後，驅車望早來。
送仲明赴舉
作者：李流謙
朝代：宋

進退士所重，視天爲鼓鉦。
採薇北山曲，濯足南澗濱。
高風豈不偉，奈何萬蒼黔。
道可濟天下，不必丘園尊。
先生一世士，抱寶三家村。
蚤日湖海興，攪鬚見霜根。
我嘗嘆洄洑，再拜願有言。
釣魚須遠去，沮洳無鯨鯤。
北風折羣木，嚴駕夙在門。
萬里著掌間，一舸氣已吞。
岷峩頼君重，努力答山靈。
造物飽閲駿，眼未見此人。
小却猶玉堂，尚堪託斯文。
賤子惜此別，贈送慙空樽。
唯有清夜夢，相逐東南奔。
送任漕赴召
作者：李流謙
朝代：宋

宋十一葉聖天子，有臣伊皋佐其理。
鏖兵孽雛褫天戮，手把降幡屢摇尾。
周宣功大心愈小，盈而持之甚持水。
龍墀端笏拜疏言，有室大競唯多士。
蒼蛟淵潛百鱗駭，乳兕林蹲樵牧止。
臣舉所知匪臣私，取之鄉國大瑰偉。
后皇曰嘻毋留行，奔雷將車電摇幟。
先生捧詔色不動，在泰拔茅以其彙。
向來輸寫萬瀆海，人笑一蠡測涯涘。
古人成人責禮樂，房杜頳顔諸葛死。
屠龍覓肝薦雕俎，不如河魴甘且旨。
卑之試爲目睫論，欲識强羸占國勢。
議和當有守和策，偃兵適恐造兵耳。
焦頭常居曲突上，有言復吞胸磊碨。
先生領略首屢肯，懸知不作三窟計。
欣然拔劍爲公舞，舞罷颯颯回風起。
孤生飄零踰歲月，感慨鰍蝦共泥滓。
石田蝗蟊仍數熯，抱耒空山欲何俟。
叔孫大猾誠謬妄，狗監文章亦巴鄙。
黄金儻築燕人臺，爲問何如從隗始。
送何子應少卿赴召
作者：李流謙
朝代：宋

持竿野叟踏帝腹，太史占星驚變色。
白衣山人侍黄衣，軍中指點相嘆息。
雲龍契遇固疇曩，千載一合非人力。
羊裘眠沙竟何補，坐視生民自肥瘠。
功成乞身香案前，歸侶松喬未爲失。
我公學傳無盡翁，束髮英名撼區域。
杲日潛光衆未覩，公獨扶輪上霄極。
此時際會如二子，鼎鉉鈞衡本公物。
若爲流落四十年，豈厭蓬壺薄瀛渤。
龍飛天子第一載，收召耆俊誠汲汲。
遥知問膳大明宮，論士到公先指屈。
追鋒一日來劍外，破浪帆開矢離括。
朝廷未漆月支首，抱戈虎旅衣生虱。
嫠不卹緯憂宗周，寧有裙襦能念國。
堂堂甲兵滿胸臆，可無奇謀寬旰食。
我故人子得深知，平生一鏃未破鏑。
欲隨公去邈楚越，恨不身邊插雙翮。
叔孫區區進大猾，謬謂書生用奚益。
古來萬里知戎情，何必縵胡半縫掖。
願公入對明光宮，西南豪俊手推出。
我非其人敢觖望，市駿千金先市骨。
送何子聞使君之行在
作者：李流謙
朝代：宋

繫舟鄰近渚，索酒共清斟。
契闊十年事，飄零萬里心。
大門元赫赫，要路正駸駸。
去國吾何恨，看君上禁林。
送兄長赴蓬州職官
作者：李流謙
朝代：宋

人家栽花爲春忙，我家種柏求蒼蒼。
柏生如蓋蔭百畝，癡紅騃紫無殘香。
常言直道我家物，篋櫝于今藏手澤。
拈來洒涕不忍看，分付伯兄金玉質。
去天一尺古蓬州，綫路雲端客自愁。
年來在處熬膏火，翻愛此地真瀛洲。
同居患貧別則惡，苦心害性空悽惻。
不及林中反哺烏，日暮歸來却同集。
送劉元圭
作者：李流謙
朝代：宋

犯寒過我喜仍驚，節物崢嶸更遠程。
劇飲投車輕十日，細談剪燭易三更。
故人高義千鈞重，久客歸心一夜生。
爲語溪翁好相念，時將蓑笠曬春晴。
送劉文潛司業江西漕二首·其一
作者：李流謙
朝代：宋

百爲自叢拏，至理在綿眇。
刀硎閟新穎，鏡像蓄遺照。
吾心又不然，一士欲矯矯。
目送雲端禽，舉觴可以了。
送劉文潛司業江西漕二首·其二
作者：李流謙
朝代：宋

始作想澄清，歊暑不敢毒。
以茲壽慈母，吾鼎愧半菽。
恨我如宛童，失此百圍木。
豁然心光動，千里尚相燭。
送勾龍伯秋出幕守三榮得出字
作者：李流謙
朝代：宋

雅故非今朝，兩門自金石。
山頭墮淚碑，宰木共蕭瑟。
幕府蓋寶府，球琳琅玕璧。
一一不可揀，於君况夙昔。
常愧礫與瓦，照映乏顔色。
於菟生則斑，窺牛乳尚濕。
其傳祗斯文，餘事博懸擲。
嘗覘賦千字，誦之當搢笏。
戎索贊斗樞，殺氣掩劍㦸。
舂容凝香地，功用闃無迹。
忽驅兩轓去，驚鴻眇南北。
專城豈不樂，所樂在母側。
扶輿度春風，霜毛未上幘。
更著摩挲手，一起窮山瘠。
中年每患別，連日足悵惜。
方酌江上杯，送君又郊陌。
熟思令人老，只有加餐食。
尚餘黄髮期，好語爲再出。
送史唐英二首·其一
作者：李流謙
朝代：宋

藉甚聞名久，惠然從我游。
敢云國士遇，每向古人求。
一第娛親爾，高懷可意不。
咸韶亂蛙吹，期子繼蘇歐。
送史唐英二首·其二
作者：李流謙
朝代：宋

陰崖隕天末，朝日上團團。
稍覺岷峩近，絕知湖海寬。
舜門元自闢，蜀道未應難。
富貴風花耳，相看在歲寒。
送吳志行監稅
作者：李流謙
朝代：宋

乃翁儒林大宗匠，造化爲爐鑄卿相。
坐與文皇致太平，玉骨如塵汾水上。
斯文未喪不須嗟，仍喜郎君書起家。
等閒一第唾手得，以此報翁其未邪。
判北門事首峩豸，歷階而升姑少待。
斗米迫人成遠征，雲夢胸襟何足芥。
霜風獵獵吹征衣，登山臨水傷別離。
丈夫富貴恐不免，萬里扶摇方自茲。
送呂義甫
作者：李流謙
朝代：宋

河伯矜秋浸，望洋始一嘆。
是以太史公，身行天下半。
可憐據坎者，寸尺盡霄漢。
我友故英發，驤首輕皂棧。
結束萬里游，是行吾所贊。
榮途聽其遇，丈人教不倦。
向來開說易，一語無疏傳。
曰爲可用者，此本同世患。
停舟佳山水，心目有奇觀。
更接摇麈談，中夜光赫煥。
我方墮吏罝，沮洳雜鰍蜆。
眼看飛鴻翔，別樽恨不滿。
送夔路費漕
作者：李流謙
朝代：宋

晚風酣酣吹柳花，長亭送客日欲斜。
春草春波兩愁極，雲馳千騎誰能遮。
先生要是世所寶，大貝白璧金丹砂。
生當龍墀侍黄繖，不爾鳳閣揮白麻。
州麾再把亦何事，但見桃李春家家。
后皇顧遠食每旰，一節又付夔與巴。
荒山如石不可鑿，要看雨露滋槁芽。
黄金作甌覆名字，軟蒲作輪駕輕車。
調和元氣須此手，典謨勳烈非誕夸。
小夫朽質謝鎸削，尺寸不能供負叉。
馬羣一顧覺差異，便遣萬里奔風沙。
阿房變色人未信，勉之霄漢參飛霞。
僕夫在門輒休駕，揆力不足慙蟾蛙。
雖然此意萬鈞重，自矢報稱其未邪。
眼看帆檝不得去，縛以微官成嘆嗟。
他時黄闥眷簪舄，猶幸姓氏塵頰牙。
送孫賓老守三池二首·其一
作者：李流謙
朝代：宋

自藝心田歲自收，天翁兩眼月臨秋。
近臣薦鶚方成表，吉夢逢刀遂得州。
吏術無多非問馬，機心已盡不驚鷗。
三溪便是桃源路，更欲武陵何處求。
送孫賓老守三池二首·其二
作者：李流謙
朝代：宋

百萬貔貅尚枕戈，將軍未復舊山河。
非干使者徵求急，正柰窮邊餉輓何。
頗願有言先牧養，不妨自署拙催科。
公餘儻暇尋遺事，塵鎖荒祠望刮摩。
送孫賓老宰丹稜
作者：李流謙
朝代：宋

回也真賢哉，陋巷一簞食。
卒然問爲邦，所告王者事。
軻亦印微言，曰可禹稷配。
學道則愛人，偃昔嘗有志。
他時武城絃，嘿與聖意會。
聊寄莞爾笑，汲深孰知底。
欲令誦所聞，姑以割鷄戲。
聖賢存心處，萬類宅生地。
先生爲己功，及物乃糠粃。
十室有忠信，百里吾敢鄙。
六經作縣譜，趙張不到此。
春風七條絲，可以馴桑雉。
堯舜治天下，乃與治射比。
一朝坐廊廟，用有大小爾。
我昔從公游，頑璞不受砥。
經時去函丈，榛棘撐腎胃。
朅聞衛返魯，倦馬始休轡。
欲申趨隅問，已作橫策起。
人生楦宇宙，孰爲不朽計。
著書有存亡，德業亙千祀。
送孫遠仲知錄解官歸洪雅
作者：李流謙
朝代：宋

錦官碌碌牛馬走，邂逅僧廬欣握手。
嘗憶觀燈夜相過，一時勝輩同樽酒。
孤雲岑絕西南陬，牢落重來說舊遊。
不知宦情薄如紙，掉頭忽作商聲謳。
蚤年提筆戰多士，晚歲功名夢相似。
底事人生真足夸，華髮猶能彩衣戲。
霜空木脫秋山明，高風駕帆秋浪輕。
細雨重陽好天氣，紅萸紫菊正思君。
送孫隆州
作者：李流謙
朝代：宋

萬里對明光，真實一字字。
九陛元不隔，是亦父子爾。
我讀公車牘，再拜甚歡喜。
玉色近昕夕，王度日完粹。
再析山中符，可以覘胸次。
道行國無小，意甘食則旨。
平生熟窺覘，步步聖賢地。
造物寶其人，華皓表斯世。
從軍落窮塞，愁破覿清峙。
蝸廬僅纏軀，鼓鐘日在耳。
何以充淹留，白日不可繫。
長年慕道德，師友別匪易。
躑躅南城隅，竚立渺無涘。
不見兩朱輪，但見嘉陵水。
送宇文德濟解綿竹丞
作者：李流謙
朝代：宋

陋哉紈綺習，染人甚脂膏。
傾五湖三江，未易濯穢臊。
冰霜竹林游，糞土戎與濤。
富貴比貧賤，所去寧一毛。
公家全盛時，束带轄百寮。
朱輪照華欀，龜紫映翠貂。
綠幘走童奴，清彈沸娥媌。
連牀不同夢，君乎吾願交。
一覘鸞鶴姿，頗疑出衡茅。
神駒足萬里，威鳳心九臯。
夜窗四壁空，抱卷燈屢挑。
往往出妙語，遺音叶咸韶。
於此定不凡，舉步即扶摇。
朅來署紙尾，丞哉嘆徒勞。
官事竟何如，亦似是馬曹。
置之勿復問，朝爽西山高。
北風送征驂，擾我心鬰陶。
判此別袂難，愧彼漆與膠。
君去千仞岡，我歸一枝巢。
升沉何必恨，書來慰蕭條。
送宣孺攝邑古郫
作者：李流謙
朝代：宋

已作來遲遲，又爲去猝猝。
奪我佳友生，悵念鬢毛白。
投閑如我宜，君則任繁劇。
臺府有聞知，使子固選擇。
子男古所尊，而此萬家邑。
郵筒即詩筒，簿書有閑日。
迎門爛桃李，畫餠不可食。
况欲分其餘，豈捄饞吻濕。
留爲別後哂，聊用破孤寂。
數期還魯疆，指日返趙璧。
送家連父解綿竹丞
作者：李流謙
朝代：宋

猿臂將軍數自奇，白頭州縣竟何爲。
斲墁未盡成風巧，測管才窺澤霧姿。
流水繞除空日日，西山拄笏謾時時。
一杯相送貧無力，剩有新詩說去思。
送尹仲求臨邛戶掾
作者：李流謙
朝代：宋

何必崑峯遠，天球自粹溫。
掾曹甘蠖屈，僚侶總鯨吞。
子去成三友，公餘寄一樽。
滄溟有餘瀝，猶幸及鴒原。
送崔子淵祕丞出守小益二首·其一
作者：李流謙
朝代：宋

寶峯山下識君初，豈但聲華在石渠。
海上三山元咫尺，人生五馬少躊躇。
鼎鍾事業那能免，丘壑情懷自覺疎。
安得一帆相逐去，故園春雨長新蔬。
送崔子淵祕丞出守小益二首·其二
作者：李流謙
朝代：宋

晉公幕府總豪英，末至非才愧長卿。
已去化爐金尚躍，更分客袂涕空橫。
早催劍棧迎千騎，更借湖山勸一觥。
水自嘉陵流到海，尺書應有故人情。
送張仲山守唐安二首·其一
作者：李流謙
朝代：宋

六十專城髮未斑，更於何地覓三山。
不妨談笑催科裏，正頼清凉熱惱間。
到日紅梅留臘在，公餘翠杓酌春慳。
胡床有月堪乘興，客到南樓不下關。
送張仲山守唐安二首·其二
作者：李流謙
朝代：宋

南浦波輕草色微，蹇馿遥路獨依依。
暖風旌旆春隨去，細雨犁鉏麥正肥。
驛騎蚤聞催迅召，邊屯猶未解重圍。
謝家父子名江左，折屐行看破賊歸。
送張子勤九隴尉
作者：李流謙
朝代：宋

老鳳高棲雛鳳飛，山林鍾鼎各相宜。
出門馬首亭亭去，斂板胸中落落奇。
頗憶濁醪過我夜，正愁碧草送君時。
如何數日中年味，恰是今朝聞子規。
送張時擇從楊茂州之招
作者：李流謙
朝代：宋

州閭我知君，楚璞未剖初。
家無兩錢錐，腹有萬卷書。
閉門飽葵莧，撫几咏唐虞。
兒乳腥未濯，才能辨之乎。
巍科似拾遺，却走我不如。
流俗校成敗，往往遭揶揄。
豈知磻溪叟，空釣寧在魚。
窮途有知己，一笑肝膽輸。
羔鴈朝在門，挽我不得徐。
鯨鯤依洪波，鳳凰集修梧。
士貴得所託，往矣膏子車。
忠信行蠻貊，九夷聖肯居。
使君况儒將，奧學窺盤謨。
小詩迺餘瀾，已足吞五湖。
老羌弛弓刀，玉帳一事無。
舉杯哦新篇，主賓興不孤。
明日思君處，一千里平蕪。
送張漢州赴召
作者：李流謙
朝代：宋

詔書揮翰日邊來，蜀有巨儒星杓魁。
胸中深博布河漢，舌底霹靂降霆雷。
先天遡流得絕派，大物不敢藏胚胎。
回薄一氣在籠絡，奇神怪魃生愁哀。
十年縛屋蒼崖隈，脫幘擲去一笑咍。
刺史驚呼失匕筯，遮道自挽封章回。
先生閉門壁愈堅，高風一日興澆頹。
矯然輕世豈我事，此學施用真難哉。
行止在天不在我，風動水涌如挽推。
嗣皇繼聖登禹稷，豈有此士遺蒿萊。
二年勞公湖上行，看鵝酌酒春風臺。
手摩嬰雛斧貪猾，蛟鰐半束角與顋。
古人讀易元用易，羲文祕妙今寒灰。
漢儒妖異陷荒闊，但與瞽史相喧豗。
子雲晚出造根極，後生蜉撼輕嘲詼。
安樂老翁獨稽首，玄鑰直付先生開。
向來緒言見編簡，去去勳業看崔嵬。
彌綸乃是第一手，下者乃取支崩摧。
賓閣顧予若嗟異，贈語愧乏珠瓊瑰。
眼看飛帆不得去，天涯逐食嗟徘徊。
送才夫之成都
作者：李流謙
朝代：宋

客有可人期不來，昔人抱恨長悠哉。
可得宦遊同一處，家有如願令人猜。
郊東郊西踏春色，醉舞淋浪花插額。
門前紫騮嘶東風，却折垂楊供馬策。
如君豈久居塵泥，好處人知天亦知。
我非夔才識宮羽，此言欲驗須他時。
長橋離愁濕烟雨，去日更將歸日數。
從今把盞與題詩，故應半是思君語。
送晁子西提刑赴召
作者：李流謙
朝代：宋

君家如河出崑崙，橫貫中國浮乾坤。
鼎彜勳績爛星斗，編簡文字垂瑶琨。
到海喧豗勢愈壯，約束蛟蜃驅鼉黿。
略分涓流溉下土，草木蕃潤資其恩。
先生繡衣吹霜風，一道生齒關寢飧。
人家春園滿桃李，隨處秋社肥雞豚。
智效一官可能爾，尚於勝處非所論。
胸中人物自著眼，倀倀待相嗤彼昏。
古人過人本如此，事業自是爲根元。
我知先生在廊廟，定不碌碌爲澄渾。
頗恨未識元魯山，一紙藻藉無媒援。
只今相送九天去，風在下矣何軒軒。
青雲託附可無意，欲兒女語吐復吞。
浩歌一曲豁清思，援筆江海蛟龍奔。
送李仁甫運判赴召三首·其一
作者：李流謙
朝代：宋

嵩岱國之鎮，鳳麟天所生。
有人占寶氣，無耳著修名。
斯道自神聖，爾曹聊重輕。
晉書定一付，一代聽權衡。
送李仁甫運判赴召三首·其三
作者：李流謙
朝代：宋

瞿塘六月浪，如馬亦安流。
舟楫魚龍喜，藜蒿虎豹憂。
低回嗟薄宦，慷慨動商謳。
門戶今如綫，非爲粱稻謀。
送李仁甫運判赴召三首·其二
作者：李流謙
朝代：宋

累歲徵賢詔，于今始一來。
已令人意滿，更著驛書催。
白璧有成價，蛾眉無巧媒。
經綸夙昔事，吾駕不須回。
送李仲信
作者：李流謙
朝代：宋

鳳巢無鵂鶹，虎穴不生狸。
巽巖四十年，名聲兒童知。
黄流出崑崙，筆力子似之。
嚴兵鏖殘敵，往往輒偃麾。
廉頗用趙人，戰勝地有宜。
一吸空湖江，茲行定英奇。
事功出邂逅，道德爲根基。
儻踐鐘鼎盟，毋爽藜藿期。
請因問安際，訂我言是非。
送李司戶之官臨邛
作者：李流謙
朝代：宋

威鳳翔九霄，千百但一遇。
蒼蠅何所來，滿盤揮不去。
吾人一肝腸，未可捨跬步。
摻裾輒經年，把臂速炊黍。
譬如枝上花，風裏得暫聚。
天果何意哉，未易測其故。
安得三間茅，藜莧同旦暮。
秋色如行色，別語不得吐。
鶴峯得佳句，尚足慰延佇。
從今夜夜月，伴我照庭戶。
送李德明解綿竹尉
作者：李流謙
朝代：宋

嚴生起寒瀨，至今漁釣尊。
董賢尉三公，冕黻蒙垢塵。
榮瘁視所挾，誰以通塞論。
吾宗老筆墨，健力河漢翻。
蛟蜃著甕盎，鬰律氣屢吞。
顯名在操踐，一尉衡宰輕。
幽求在朝邑，碌碌羣兒奔。
一朝定大策，談笑搴翳氛。
書生喜高論，我言布帛溫。
別語不多吐，春波銷客魂。
送李閬州二首·其一
作者：李流謙
朝代：宋

耳熟才名四十年，憂民憂國兩華顛。
不妨銅竹仍三剖，要是金門竟九遷。
連歲爐錘專造化，諸生岐路託飛騫。
餘丹乞與閒雞犬，亦許身隨絳闕僊。
送李閬州二首·其二
作者：李流謙
朝代：宋

少陵曾賦閬州詩，苦說城南天下稀。
鈴閤訟閒簾半卷，胡床客好麈頻揮。
著鞭尚及春耕勸，促詔應隨曉仗歸。
他日遺簪猶在念，端容杖策扣黄扉。
送查總卿三首·其一
作者：李流謙
朝代：宋

事業參亭毒，人才兆廢興。
百年爭鳳睹，一遇慨河澄。
手到無盤錯，旁觀有級層。
夜來春夢好，先已上觚稜。
送查總卿三首·其三
作者：李流謙
朝代：宋

臘雪千江浪，春風萬里船。
相依身健在，遠送意茫然。
公近此三接，吾驚失一天。
相君如辱問，願報已歸田。
送查總卿三首·其二
作者：李流謙
朝代：宋

御爐薰隔夜，清蹕響凌晨。
對罷天顔喜，朝回賜服新。
自期宜棟幹，小却尚絲綸。
此論由來久，周行萬搢紳。
送楊元功
作者：李流謙
朝代：宋

判司碌碌塵埃間，可能老此橫海鱣，一朝雷雨插兩翰。
九江風高浪如屋，萬里扁舟帆一幅，夢魂先遶湖山綠。
玉除有地容著身，且爲岷峨起斯文，莫來憔悴隨鷄羣。
送楊嗣清國錄出倅廣漢
作者：李流謙
朝代：宋

岱宗崢嶸乃爲嶽，丈夫可不志特達。
平生論人每如此，楊子入眼吁可愕。
清班突見頎而長，開口四坐薄曉霜。
自言磈磊不可茹，正須一吐空肝腸。
太學黄虀了殘業，又携束書去挈挈。
偃㦸韜戈吾已衰，快刀斫案子甚决。
古人作事令人驚，今人豈不如古人。
折枝要是不爲爾，長劍在手無蛟鯨。
楊子楊子吾所許，舉杯酌君肝膽露。
期君直到黄髮時，無使英名一塵汙。
送楊文起尉溫江
作者：李流謙
朝代：宋

學海不可窮，一葦子利涉。
宦海海更深，破浪初鼓檝。
波濤惡氣勢，鼉蜃毒吻頰。
帆檣託忠信，維纜倚定力。
晏然袵席坐，扣舷歌傲兀。
是中有神仙，樓觀琢白璧。
羣仙謁帝罷，霞佩粲成列。
行矣從之游，贈子兩黄鵠。
送楊道父二首·其一
作者：李流謙
朝代：宋

骨清殊矯矯，氣老自沉沉。
門戶託君重，江湖入夢深。
功名須少壯，歲月惜侵尋。
萬里相隨去，庭闈一寸心。
送楊道父二首·其二
作者：李流謙
朝代：宋

遂决乘桴計，初無判袂愁。
清樽聊把手，弱纜已開頭。
懿戚今元老，鄉邦子俊流。
等閒垂一臂，談笑上瀛洲。
送樂季和
作者：李流謙
朝代：宋

袖有禮神璧，橫夭射螮蝀。
携持易羊皮，賢士銜隠痛。
短檠風雪窗，鼎鐘入宵夢。
出門雀適羿，挽弓不再中。
九折生庭除，欹輪失嚴鞚。
事固不可知，淺者發嘲鬨。
磨以百艱虞，吾覺此意寵。
蠅棘芟根株，織文徹機綜。
如簧祇囂煩，戰勝屬陰拱。
詰朝烏帽斜，瘦馬霜鬣聳。
行世心愈老，轉物身自重。
解鞍澆客垢，先撥床頭甕。
君歸我送之，我歸欲誰送。
送樊漕移帥瀘南
作者：李流謙
朝代：宋

金龍直歲當玄冥，憶公剖竹江陽城。
碧鷄坊中駐千騎，裁詩餞送雙旌行。
逢人到處說項斯，豈賤子故唯先盟。
一官泮水謝推輓，挾策仍許從諸生。
隻詞華衮豈易得，再以薦墨光姓名。
一朝去我生怊悵，呱呱欲作啼雛嬰。
向來宦海四十年，白首一節無斜傾。
只今耆舊直可數，曷不往矣司機衡。
詔書連年到西蜀，歸田奏上羣兒驚。
西南夷蜑惟稽顙，男耕女織鼓不鳴。
廟堂徹桑戒無事，正以卧護煩老成。
犬羊腥羶亦人耳，悅安惡擾皆其情。
不須談兵但飲酒，帥非爾帥乃父兄。
秋光如水浸行色，牙纛獵獵風有聲。
氈褐迎道沸羣獠，弓刀繞帳森千兵。
丈夫未遂調燮事，華皓得此亦足榮。
觀公畜德有餘地，如海既酌隨復盈。
晚福衮衮蓋未艾，善頌何以歌簫笙。
更須書考二十四，永與松鶴同堅清。
送樊眉州
作者：李流謙
朝代：宋

我先君子官于涪，一時賢僚今在不。
唯公直節貫華皓，千尺壽檜橫霜秋。
丈人靜聽請具陳，平生契義骨肉侔。
簡池解組過鄉縣，劇飲不去公遮留。
似是兄弟姓則殊，詩藁半破猶勤收。
合行使符蔡山下，先後召杜騰民謳。
吾家萬松蔭黄土，公方千騎驅華輈。
十年不見此邂逅，窮冬雨雪寒颼飀。
未明投刺候門下，老閽竊語來何求。
柳州先友一一數，山陽鄰笛令人愁。
岷峨氣象抗湖海，近日人物幾窮搜。
如公當寘文石陛，一麾乃付近古州。
蘇家名稱震戎夏，如崧降甫尼生丘。
文獻可徵况美俗，黄堂坐嘯萬事休。
公餘兵衛繞畫㦸，妙香一縷鈴齋幽。
神交千載尚誰可，子韓子文著床頭。
送無害弟之官并呈使君蹇丈一笑
作者：李流謙
朝代：宋

人生一飲啄，大似有夙緣。
蔡蒙窮坤陬，宦游自吾先。
哦松千尺下，剖竹羌水邊。
泮宮擷芹藻，我歸才一年。
子又盧奴去，妙指按五絃。
識人舊魚鳥，入眼昔山川。
子才如干將，當屠橫海鱣。
纖鱗拾沮洳，人怪我輾然。
火宿用彌壯，鷙伏飛無前。
弟兄立分拆，門戶同仔肩。
老僊泉下責，豈但冕與蟬。
別離不須悲，使君直二天。
不敢祝翁歸，冰鏡自高懸。
夢想五賢堂，囊貯白雪篇。
何時見華築，琬琰行當鎸。
送牟孔錫之官敘南二首·其一
作者：李流謙
朝代：宋

凌雲高鵠峙，擲地響金渾。
蟾窟聲名早，鰲峯氣象尊。
十年才一試，萬里正孤騫。
勿說居夷陋，吾師有格言。
送牟孔錫之官敘南二首·其二
作者：李流謙
朝代：宋

得朋宦游樂，不覺在山中。
慣住家鄉似，頻過骨肉同。
憑欄但烟樹，振袂忽霜風。
遠別無窮意，君歸我已東。
送王伯董入總幕·其一
作者：李流謙
朝代：宋

几窗纏結習，翰墨錄殊勛。
未入三山直，當空萬馬羣。
俛眉聊綠水，展脚是青雲。
五十頭如漆，功名不放君。
送王伯董入總幕·其二
作者：李流謙
朝代：宋

昔爲萬里別，歸送北征鴻。
近接何曾數，深期本自同。
遠眸眵霧嶂，短箠滑霜風。
更說無窮樂，懷中雙橘紅。
送王君弼寺丞出守臨邛
作者：李流謙
朝代：宋

昔人帝城願一入，君今翩翩去何亟。
向來一念君親同，夜夢倚門人髮白。
人生適意富貴齊，况是求歸真得歸。
江風飽帆不可挽，恰恰春好花濃時。
君於文字識源委，筆勢逼人殊亹亹。
每來握臂相與言，我屢點頭興嘆喟。
三年厭踏東華塵，聽鷄走馬常踆踆。
黑頭使君豈不貴，腰間見綬我亦驚。
蜀吳相望八千里，到家遥想慈顔喜。
上堂跪觴下堂拜，應有輝光照庭戺。
白鶴勝峰記昔游，醉墨淋漓在上頭。
君行有暇試尋覓，不知已掃黄泥不。
送王和叟赴果州
作者：李流謙
朝代：宋

芝蘭祇合在階庭，公子翩翩更老成。
白日朱門三列㦸，黑頭華轂再專城。
一樽別酌心先醉，萬里歸橈夢易驚。
欲問樓高高幾許，跨渠僊鶴到瑶京。
送王景文
作者：李流謙
朝代：宋

相送復相送，生憎風景殊。
還家疑是夢，涉世誤爲儒。
愛惜千金璧，遲回一束芻。
亦思江海去，書札寄潜夫。
送王景文入制幕二首·其一
作者：李流謙
朝代：宋

著眼分明見，論心委曲知。
負排閶闔氣，有泣鬼神詩。
世故從料理，人材屬盛衰。
浮雲多變化，寧憶路傍時。
送王景文入制幕二首·其二
作者：李流謙
朝代：宋

繾綣聯名第，飄零共塞垣。
自知此事勝，更覺斯文尊。
欲別言尤苦，相期意略存。
成都萬事好，只合近清樽。
送王總卿
作者：李流謙
朝代：宋

北風號霜脫羣木，送客東門車萬軸。
城中人家作兒啼，若爲四角生華轂。
公今未上九天上，身雖去此猶在蜀。
邊頭張頤萬虎兕，一食不飽吼振谷。
况聞天驕屢窺瞰，往往危機生隠伏。
欲寬九重宵旰念，分付若人一夔足。
錢如流水粟如雨，指顧之間嘆神速。
公方攬轡使一道，百吏毛寒頸仍縮。
隳者振職汙者澄，如臨鬼神不敢瀆。
峩冠置之一堂上，不勞折箠四夷服。
天生此材必此用，楩楠本爲渠渠屋。
孤生蒙庇逾歲月，况復鴒原辱甄錄。
明年春風二三月，更看枯根回寸綠。
送程叔虞監稅
作者：李流謙
朝代：宋

吾來真漫爾，識面喜周旋。
兩月連牆住，孤帆別袂牽。
人生同宇宙，官學各風烟。
把酒知何日，臨流一惘然。
送羅制參
作者：李流謙
朝代：宋

平生願識韓，一見屣履迎。
自揣何所持，徒有汗背驚。
下士公盛德，事賢我真情。
西南大幕府，控制七十城。
自公歸奏功，泰階夜光明。
上前論賓客，豈但丞冰衡。
况公天人學，根本敬與誠。
么麽見事功，萬物待生成。
三月漲桃花，鏡面江流平。
若爲化檣烏，親送帆檝行。
臨風嘿悽然，一紙聊寄聲。
上有字加餐，意重千金輕。
勿言暫暌闊，四海如弟兄。
送臺石甫出關
作者：李流謙
朝代：宋

臺君少年時，盛氣不可蓋。
冀北駒墮地，過都如歷塊。
未說兩石弓，談詩亦堅對。
十年憂患繞，玄螭伏淺瀨。
寶劍夜韜光，蒼鷹秋折翅。
飄風詎終朝，否極理則泰。
秋高氣益肅，匹馬指絕塞。
酒闌奮袂起，曉色風雨晦。
關頭飛將軍，久矣側席待。
解鞍握手語，意合琥珀芥。
去去未可知，建侯萬里外。
兩耳熟高名，邇方揖英槩。
頗知倜儻士，別意殊憒憒。
贈行敢他言，忠義福所介。
送薛司直赴行在所供職
作者：李流謙
朝代：宋

公家樞近公，名在太史氏。
天方濬其源，沃日勢未止。
郎君萬金産，落筆粲珠琲。
尚當戰韋布，未可議紈綺。
朝家錄世舊，往往收瑣尾。
而况用才升，進擢不止此。
邦刑託平反，哀矜蓋天意。
持此博親懽，五鼎但口體。
富貴君勿疑，信手著囊底。
別君行十年，再見頹髮齒。
眼看上雲天，歸耕慰憔悴。
猝猝萬里別，念當一把臂。
風雪隔異縣，跛馬不就轡。
安得凌風翰，空齋坐歔欷。
短章說殷勤，聊用篤友義。
送蘇給事出知太平州
作者：李流謙
朝代：宋

一代文章有圖籙，天賜之履征九服。
奉牲乞盟走珠玉，吳狂楚僭非此族。
至今人望壇坫尊，風流文采被諸孫。
丈人似是更酷似，大河一派來崑崙。
華途不須移步到，憂國憂君心日老。
匹馬朝行人避驄，短奏宵歸自焚藁。
一朝倦拜青鎖門，分符端欲宣上恩。
再拜願回批敕手，却與疲瘵豐雞豚。
青絲絡頭甘半菽，丈夫出處不碌碌。
我亦昨夜夢山靈，苦喚西歸理松菊。
送虞提宮
作者：李流謙
朝代：宋

桃花未落春水生，百川合流如鏡平。
江神約束蛟與鰐，東閣郎君將母行。
一帆萬里無荆越，非霧非烟鎖雙闕。
只今手持天下柄，相公身是稷與卨。
潭潭大府琳琅都，翻翻㦸带纏金鋪。
朝回坐對彩衣舞，天上應有人間無。
相門出相古來有，周公在前魯公後。
看君父子名一時，野人甘作扶犁手。
送覺華巖歸中巖
作者：李流謙
朝代：宋

世故翻巨浪，是身如孤舟。
黑風半夜來，掀簸卒未休。
誰能洶涌間，輕飛逐浮鷗。
稽首大導師，覺海名善泅。
請下一轉語，爲度歷劫憂。
師笑了無言，此問難爾酬。
未可檝迎汝，子歸當內求。
堅忍作維纜，巨防截橫流。
中有不動者，東西聽漂浮。
師今念故山，翩然去難留。
相送城東隅，黄葉堆別愁。
歸來閉閣坐，念念期自修。
精進儻不懈，針芥或有投。
西風白蓮開，束包隨勝游。
送計祖仁雒縣丞
作者：李流謙
朝代：宋

青青楊柳灞橋斜，滿酌清樽莫嘆嗟。
可是因循成別緒，只應咫尺便天涯。
未論流水千竿竹，且看春風一縣花。
渺渺故園情最苦，不知歸夢屬誰家。
送謝天奇赴淮上之招
作者：李流謙
朝代：宋

今日論形勝，全淮正上流。
老成資畢召，俊異集枚鄒。
共說從軍樂，休歌出塞愁。
鄉邦饒杞梓，君已拔其尤。
送錢太虛同年
作者：李流謙
朝代：宋

不隔同年面，真情本弟兄。
人能純白備，交自始終成。
測管才窺豹，傾江試吸鯨。
吾言蓍蔡驗，决矣看飛鳴。
送陰次公赴榮州學官
作者：李流謙
朝代：宋

撐腸萬卷不救饑，書生何苦攻書爲。
如烹太牢飲醇酒，無此肝肺無由知。
陰侯把筆耕六籍，短檠熒熒照頭白。
又携束書作官去，此生此債寧終極。
大州小州疲征輸，文書急急如駡奴。
家無二頃歸未可，泮宮水冷樂有餘。
使君喜士比金玉，知子姓名吾所屬。
定當屣履迎王符，勿憂廣文飯不足。
送馮夏卿
作者：李流謙
朝代：宋

再見三池已舊遊，向來交臂錦江頭。
味融實際冰河泮，心印微言水月秋。
雖作燕鴻猶邂逅，故應蓬梗合漂浮。
相思別後才餘夢，身在刀州望梓州。
送魏德源倅永康
作者：李流謙
朝代：宋

晚歲從誰覓賞音，浪將孤興託瑶琴。
聊爲風月平分客，莫起山林獨往心。
碧草但能供別恨，黄花却解勸清斟。
我猶未制思親淚，更聽離歌定不禁。
送魏德源守普慈二首·其一
作者：李流謙
朝代：宋

一毫不露見全身，德覘徵符捷若神。
嵩岱自高元地勢，球琳非琢本天真。
出山聊作無心潤，著物應名有脚春。
喚作使君猶未解，豈知游戲兩朱輪。
送魏德源守普慈二首·其二
作者：李流謙
朝代：宋

東梓名州最普州，蟆頤相望氣橫秋。
青衿胄子迎高朕，竹馬兒童識細侯。
只有愛民心尚在，可能憂國淚空流。
摩挲疲瘵無多事，綠野家家劍換牛。
送黄仲武尉青城
作者：李流謙
朝代：宋

書生一第如登天，如君何啻坂走圓。
要知筆頭有河漢，向來元未窺微瀾。
得官莫厭百僚底，水激三千從此始。
白藤肩輿照路光，小慰當年擇鄰意。
岷山勢壓西南坤，霞裾風袂潛仙靈。
公餘有暇縱幽討，爲我一弔張白雲。
送黄仲秉侍郎出守鎮江·其一
作者：李流謙
朝代：宋

十年朝露厭鳴珂，華髮蕭蕭奈倦何。
鸞翮九霄穿日月，龍驤萬斛飽風波。
古人不見吾猶夢，直道能行恨亦多。
駟馬錦衣兒輩事，只須持此答岷峨。
送黄仲秉侍郎出守鎮江·其二
作者：李流謙
朝代：宋

遥看北固海門秋，千騎東方占上頭。
去國尚多憂國淚，送君那免別君愁。
風遲宴閣清香凝，月滿兜零晚穟收。
北府名樽天下說，亦知能到故人不。
連日陰雨未及一到金焦二山病中得梁文佳句枕上吟哦不能自已復次韻
作者：李流謙
朝代：宋

雲滿長空雨漲沙，金焦一望去非賒。
擬拋塵網尋僧舍，更著烟蓑訪釣家。
北固江山仍壯麗，南徐風物尚繁華。
只愁病客難登檻，且待金烏出海涯。
遂寧登舟
作者：李流謙
朝代：宋

江流不知幾曲折，但見遠樹合復分。
上灘下灘櫓聲急，眠沙白鷗如不聞。
山行畏遲舟欲速，試較里程翻詰曲。
都緣歸計失平章，端恐青山笑人俗。
遊安樂次句龍元應韻
作者：李流謙
朝代：宋

得友何妨並轡行，眼明木末數峯橫。
真游與世寥寥隔，滯念逢僧稍稍平。
不復定身懷故宅，空餘遺像閟荒坑。
莫教學道傷遲暮，世路低回已半生。
遊水陸院
作者：李流謙
朝代：宋

深居毒歊煩，沸鼎遊羣魚。
金凉念何許，頗欲膏吾車。
行行有佳處，舍南得精廬。
方塘水泠泠，嘉樹陰疎疎。
寒光四圍之，氣象豁以舒。
清濁本相形，暑去不待除。
赤脚踏潺湲，褫带凌空虛。
杯盤固草草，言歸且徐徐。
山僧擅幽勝，意輕南面孤。
久矣不復貴，厭棄同污渠。
貴人便宴安，大第如清都。
華堂貯窈窕，高門列車徒。
往往慕閒曠，偶此樂有餘。
蛇蚿漫相憐，鵬鷃端異趨。
不如聽鳴禽，勸我提胡盧。
遊溫湯
作者：李流謙
朝代：宋

丹雛振翰栖佛屋，蛟吻吐泉供客浴。
東華夢破軟紅飛，不肯隨人到岩谷。
扣欄投餌魚羣喜，一鱗圉圉獨去之。
萬里歸來狎鷗鳥，青波如鏡鬢如絲。
遊長蘆
作者：李流謙
朝代：宋

他年天眼識褕褘，千柱如今鏁夕暉。
笑說老禪操一葦，戲呼靈媼授三歸。
波濤嚙岸蛟龍惡，荻竹抽萌鱠縷肥。
曲水流觴記今日，晚風直欲透人衣。
遊靈鷲院
作者：李流謙
朝代：宋

人說招提好，來游稱所聞。
雲烟四山合，草樹一溪分。
瘦馬催歸晚，闍黎館客勤。
荒墳有郎宿，夜夜粲天文。
過大信口憶西歸錄載大江渺渺忽二石山如伏猊引出水面東西對峙江形若瓢然而山乃其口然相距猶三四里則江之廣狹可見視之信然妙哉寫物之功感而賦此篇
作者：李流謙
朝代：宋

兩山如伏猊，波面忽引首。
江形若瓢然，此山乃其口。
往讀西歸志，一一未深剖。
及茲親見之，語巧極雕鏤。
妙哉寫物功，萬像不藏覆。
當時偶然書，信在三紀後。
臨流重吁嘆，有涕泫襟袖。
君看連城璞，豈但今不售。
過彌牟有携魚過者買而放之因志以詩
作者：李流謙
朝代：宋

行役道荒戍，馬行何徐徐。
市人捉筠籃，偃然數尾魚。
始疑失清波，殘息憊不蘇。
俄掉尾與鬐，示之尚可圖。
殺戒宿所持，堅盟敢渝初。
爾命如丘山，我金若錙銖。
敢靳百錢惠，坐視甘醢葅。
空籃俱置之，漣漪縱縲俘。
旋收褫駭魄，亟反清泠居。
僕夫亦欣然，毋疑校人誣。
爲龍未可知，風雷躍雲衢。
田文出函關，子卿反荒區。
骨肉一笑粲，樂哉定何如。
人心如面然，賢鄙異所趨。
放者尚反顧，捕者已縱罦。
爲德懲不竟，護以西竺書。
世事豈易料，聊欲明區區。
人羊互吞啄，佛語深切膚。
聞聲戒肉食，孟軻遠庖厨。
孔釋喜交戈，好生理則符。
浪言物與人，貴賤越與胡。
人貴當食物，物固供人須。
此語實魔語，地獄正爲渠。
炯炯一靈光，彼此亡欠餘。
一念偶負墮，流轉乃爾殊。
目前怙强雄，屠臠棄束芻。
此身寧石人，竟免爲物歟。
懸想刀几毒，響應疾鼓桴。
天驥警鞭影，蹇駑煩箠驅。
箠驅可致力，詩宜勒盤盂。
過新津游修覺山
作者：李流謙
朝代：宋

舊聞修覺寺，葦岸却維舟。
句法雄千古，山形盡數州。
野寬仍據會，江合却分流。
畏暑猶如此，吾方事遠遊。
過東州境見耕
作者：李流謙
朝代：宋

驅牛耕側坡，牛困人柰何。
我念田家苦，東州苦更多。
過長橋予醉卧不及觀用仲甄韻
作者：李流謙
朝代：宋

長橋萬古入騷吟，跕跕輕帆卷夕陰。
醉卧不知清景失，老㕙電掣笑秋鷹。
道中逢牧童跨牛者
作者：李流謙
朝代：宋

田空已不耕，草瘦尚可齕。
搰搰一歲勞，得此休頃刻。
阿童拍腹卧，短箠聽驅策。
早晚穡事動，努力進芻粒。
遣興·其一
作者：李流謙
朝代：宋

不於蝸角更稱兵，放下諸緣即太平。
但有千篇足傳世，不須二頃可謀生。
盤餐麤糲聖賢事，門巷蕭條千古情。
緩炷爐熏引輕吹，道人心念一絲橫。
遣興·其七
作者：李流謙
朝代：宋

楚客近添蘭九畹，渭川新長竹千尋。
叵堪多病侵豪氣，猶喜長閒契宿心。
滿眼圖書吾事定，杜門香火佛緣深。
海波倒立風霆峻，未省鱣鯨竟陸沉。
遣興·其三
作者：李流謙
朝代：宋

翛翛楊柳倚門斜，客至遥疑靖節家。
半世功名閒日月，百年生理仰桑麻。
只知上將元屠狗，不信通侯亦種瓜。
靜想升沉堪一笑，清樽且趁未殘花。
遣興·其二
作者：李流謙
朝代：宋

邂逅成功一世驚，不知元逐衆人耕。
結茅容我庇風雨，識字教兒記姓名。
閒輒吟詩真苦相，醉能遣客即真情。
晚來溪月延微步，浴鷺浮鷗俱眼明。
遣興·其五
作者：李流謙
朝代：宋

疎疎簾色映蒼苔，屋角諸峯曉翠開。
蝶護殘花癡不去，鳥爭餘食慣仍來。
向來棲遁初無意，從古經綸別有才。
抱杖風前一長嘯，破愁安得即時杯。
遣興·其六
作者：李流謙
朝代：宋

小窗日影轉悠悠，卷盡殘書却到頭。
香茗半甌輕列鼎，好詩千首勝封侯。
朱絃無復人三歎，白璧空慙我屢投。
酒好但宜供客醉，癡兒可忍換涼州。
遣興·其四
作者：李流謙
朝代：宋

向來穴紙笑癡蠅，猶覺文章是小乘。
四壁圖書聊隠几，半窗風雨屢挑燈。
卑枝早厭鳴岡鳳，尺水難留跨海鵬。
未試屠龍一分手，可能問舍愧陳登。
遣興七首·其一
作者：李流謙
朝代：宋

僻處便身懶，閒居喜歲豐。
蟲絲轉窗日，鳥語度溪風。
疎竹斬新綠，晚花隨分紅。
高人莫相訪，不比卧隆中。
遣興七首·其七
作者：李流謙
朝代：宋

一飽便滿意，百年才轉頭。
可憐空不合，爲問亦何求。
黄卷仍舒卷，清樽自勸酬。
弔湘兒輩事，何地著閒愁。
遣興七首·其三
作者：李流謙
朝代：宋

懷抱向誰盡，窮交苦不多。
相期慰岑寂，未厭數經過。
濁酒隨斟酌，新詩聽講磨。
吾今已三十，不擬問如何。
遣興七首·其二
作者：李流謙
朝代：宋

柳老淵明宅，蓬深仲蔚居。
病身須藥石，閒日足圖書。
世念焚香了，禪心隠几餘。
空鈎本無意，誰爲語游魚。
遣興七首·其五
作者：李流謙
朝代：宋

水竹扶疎地，前人卜築勞。
草荒煩僕豎，果熟戒兒曹。
穴蟻生涯陋，冥鴻境界高。
洗心觀萬物，至理寓秋毫。
遣興七首·其六
作者：李流謙
朝代：宋

舞空三尺雪，笑指玉如泥。
早日羞屠狗，窮途悔射鼷。
挂心無妄念，省分有幽栖。
舌在何須問，端憂愧老妻。
遣興七首·其四
作者：李流謙
朝代：宋

倦倚枯株坐，起尋微逕行。
魚爲鑿坏遁，蟬作採薇清。
彈指四時足，閉關羣動平。
盡言殊未可，日用本分明。
遣興示彥博·其一
作者：李流謙
朝代：宋

信脚隨藤杖，穿林復過橋。
聊休讀書眼，小縱坐禪腰。
老木成陰徧，枯泉赴汲遥。
龍孫吾手種，先我到雲霄。
遣興示彥博·其三
作者：李流謙
朝代：宋

可人子陳子，乃祖定元龍。
一寸悠悠梗，千章落落松。
暗投初未擇，狂吠竟誰容。
堅壘自銜璧，饑師不足攻。
遣興示彥博·其二
作者：李流謙
朝代：宋

尊酒誰相勸，詩篇子可酬。
臨流驚老大，倚杖笑窮愁。
雨足鳩初歇，風狂蝶未休。
化工專一氣，俛首聽沉浮。
還家
作者：李流謙
朝代：宋

吾家在何許，水泉修竹林。
鷗鶴失閑伴，跂予有遐心。
窗前小梅花，耐霜笑吟吟。
小待新酒熟，冷蘂勸清斟。
郊行至天王院
作者：李流謙
朝代：宋

郊行不欲經城市，厭見塵沙漠漠黄。
響樹蜩螗憑晚吹，遶陂鳬鶩占殘陽。
青山與世久相絕，修竹於人未易忘。
下馬招提揖僧話，始知塵境有仙鄉。
郭及之僉判招飲雅安同僚也
作者：李流謙
朝代：宋

江來從此合，我上爾東行。
節物驚心地，主人留客情。
霧花摇老眼，霜燭灧深觥。
醉恐清歌斷，應須更數聲。
鄂渚大風
作者：李流謙
朝代：宋

萬艘相銜繫江渚，夜半疾風來莫禦。
舟輕力孱費支拄，大聲舂撞如臼杵。
千金應有覓壺人，冤呼倉黄那忍聞。
吾顔死灰魚鼈喜，公無渡河公不止。
鄴守以石刻屈平昭君像見惠因思大夫之忠貫白日而凌秋霜在所不論而昭君以傾國之豔擅天下之色乃不肯自同衆姬貨畫師以求媚此尤爲可感者爲賦此篇
作者：李流謙
朝代：宋

璇題朝曦麗，椒殿春風香。
带日羨寒鴉，灑鹽引癡羊。
那知韶葩妍，有此秋節剛。
千金非我愛，所重在行藏。
奮然斬畫史，低頭笑君王。
呈身由諂壬，百態恐不當。
照影見冠佩，豈不羞帷房。
自從到北庭，幾閲紫塞霜。
年年鴻鴈歸，不寄一字將。
却悲降將軍，高臺望故鄉。
至今青塚上，沙草不肯黄。
吾觀嬌色兒，睥睨此濫觴。
孽閹擅國辟，天地爲低昂。
眼前殺師傅，但有涕淋浪。
區區一女子，去留係毫芒。
我行桃李村，高髻餘舊粧。
負薪行汲泉，不願同康莊。
爲計盍不爾，乃以美自戕。
初心豈其然，薄命遭彼狂。
離騷照白日，至今祖文章。
婉孌古稱士，後先出寒鄉。
遺刻共想像，再歌重慨慷。
醉時謠
作者：李流謙
朝代：宋

晴輒不閒閒輒雨，少神造物惡相阻。
我自意行無雨晴，翻倒滄溟儘從汝。
青年一去不可招，紫烟漠漠三山暮。
朝雲破峽忽歸來，從君欲覓高唐賦。
向來似夢此非夢，轉盼仍從夢中去。
夜深泥滑欲歸時，瘦馬遲遲堤上路。
重陽偶成
作者：李流謙
朝代：宋

百尺危樓倚瘦藤，輕陰小令正秋深。
山雲洗刷供晴眺，杯酒飄浮笑淺斟。
漠北烽煙空抵掌，水南松竹每經心。
紅萸紫菊誇强健，醉帽無人獨自簪。
重陽前一日仲明見過留之以州會辭作此示之
作者：李流謙
朝代：宋

黄菊金錢小，紅萸錦紐香。
滯留成久客，邂逅作重陽。
勝友幾相值，清尊聊共嘗。
吾宗慣城府，幽興負滄浪。
金陵二首·其一
作者：李流謙
朝代：宋

龍蟠虎踞帝王州，屢歎降旗出石頭。
不惜家居撞壞了，可因歌舞破除休。
露桃滴滴啼宮井，風柳條條絆客舟。
春水一江流未盡，不禁更問幾多愁。
金陵二首·其二
作者：李流謙
朝代：宋

江城疊鼓晚停撾，游子翩翩念歲華。
水底乾坤浮日夜，沙邊鷗鷺老烟霞。
漁人能說陳隋事，燕子猶尋王謝家。
南北自分仍自合，不應全殢後庭花。
錢元質飲客月巖前小亭酒半月上移席坐巖下四顧林塘景氣清絕眉山程進儒謂予不可無詩因作此
作者：李流謙
朝代：宋

兩山齊起屹雙闕，一巖突出刳寒月。
成行松桂自昭穆，入耳流泉間宮角。
向來妙思發天藴，突兀小亭著能穩。
漁郎撐舟更何之，不信武陵眉睫近。
慇懃置酒臨清夜，主人不凡客殊野。
酒酣燭暗月初上，却徙胡床坐巖下。
疎疎林隙半輪懸，破碎寒塘萬珪璧。
恐有仙人海上來，髣髴天風響環玦。
蟇頤先生有矜色，索我題詩紀清絕。
才薄將奈此景何，喚起吾家跨鯨白。
錢氏隠居三首·其一
作者：李流謙
朝代：宋

高棲俛氛穢，華屋照滄浪。
列岫带修竹，小池環海棠。
晚盃魚蟹富，春筯蕨薇香。
涉世真無意，吾今號漫郎。
錢氏隠居三首·其三
作者：李流謙
朝代：宋

遠樹高低見，清溪曲折流。
草眠耕後犢，波泛狎餘鷗。
醒醉無人管，登臨各自愁。
扁舟大如葉，爛漫作春游。
錢氏隠居三首·其二
作者：李流謙
朝代：宋

野水瑩心碧，春山入骨清。
去穿雲際屐，來卧竹間亭。
鳥語風嘲哲，花枝日杳冥。
晚來江上笛，客裏不須聽。
長灘
作者：李流謙
朝代：宋

乍脫驚濤恐，猶爲曲木看。
昔人憎勝母，吾亦畏長灘。
長蘆次德茂韻
作者：李流謙
朝代：宋

捲雪奇觀千丈瀾，詩情撩動未應慳。
却收浙右三年夢，仍對淮南數尺山。
靴板隨人元自漫，田園覓去正須閒。
風檣獨立看飛燕，家在孤雲落照間。
閏重陽有感次宋景文公韻
作者：李流謙
朝代：宋

濛濛煙雨濕閒愁，往燕來鴻共遠遊。
引滿白醪欣再熟，儘開黄菊耐深秋。
眼前節物重憑檻，醉裏商歌緩擊甌。
苦愛佳名歎塵爵，淵明高興轉悠悠。
關王祠·其一
作者：李流謙
朝代：宋

諸葛張陳已上，將軍未數黥韓。
暝夜險途風雨，令人懸想辛酸。
關王祠·其二
作者：李流謙
朝代：宋

萬人傑誰可敵，千載名終不磨。
此地晚鐘晨梵，生前鐵馬金戈。
陳彥博擢第後歸拜先墓作此送之
作者：李流謙
朝代：宋

霜風著林不停吹，天涯有客衣征衣。
問客今歸有何得，一株老桂和根移。
讀書作文四十載，浪走不啻萍在池。
束書隨身乃封戶，睥睨一甑蒙蛛絲。
傾囊千金勸少貶，掉頭一笑吾寧饑。
學如木水有源本，朝販夕售顔忸怩。
市倡青紅衒廛陌，窈窕深閉無由窺。
清詩學自稟繩律，如嚼冰雪寒肝脾。
平生交遊半豪俊，如此人物見者稀。
每拈佳句對客誦，謂是古作非今爲。
吾先君子壇級尊，子來談笑容攀躋。
我從弱歲同硯几，如今攬鏡斑鬢髭。
笑渠常遭俗眼白，短力不得相扶持。
前日提筆試外省，我亦薄宦初來歸。
口占程文問中否，强弩破葉劍截泥。
十月十日夜漏盡，小奚驚夢來打扉。
云有吉報可速起，倒穿衣裳喘而馳。
賀者已滿坐無處，拍手怪我來何遲。
淋漓一紙見名字，倉卒未省來其誰。
喜歡不記語雜亂，但說老眼天不眵。
明朝再拜酌酒賀，屋角一丈飛虹蜺。
書生一第蛻骨耳，排風軼電方自茲。
阿兄地下喚不應，門戶藉子扶寒衰。
鄉閭朋舊夸地産，洗眼晝繡增嘆嘻。
孤童疋馬顔色異，關吏偷語驚且疑。
到家羊肥酒亦熟，山頭松檟生光輝。
墳前百拜謝教育，持身願報父母慈。
盤谷亭前白雪枝，春意稍稍回芳蕤。
尊前不可無此客，花雖不言意慘悽。
遲君急旋共一醉，青衫入手無閒時。
陸使君祠二首·其一
作者：李流謙
朝代：宋

山爲一案峙，水恰面前流。
自是神靈宅，非從槁殻謀。
風聲分井絡，雲氣接瀛邱。
炯炯誰相領，焚香髮半秋。
陸使君祠二首·其二
作者：李流謙
朝代：宋

梁初奄巴蜀，仍有渡瀘人。
汲直餘蒸簡，蕭翁亦聚塵。
傑魂猶念沛，遠夢不歸秦。
幻化元超忽，何勞問大鈞。
雜言二首·其一
作者：李流謙
朝代：宋

春來無處無芳草，但覺故園春更好。
海棠前日夢見之，今日看來渾未老。
櫻桃紅杏相因依，梅陰吐芽青滿枝。
世間亦有如意事，酒熟正是花開時。
雜言二首·其二
作者：李流謙
朝代：宋

一萍無根託瀰渺，分頭常多聚常少。
天涯碧草又傷心，况是一分春已了。
啼禽飛來窺酒樽，樽中綠波吹鱗鱗。
東君可只令人瘦，更在花邊冷笑人。
離合州驛晚宿茆城驛
作者：李流謙
朝代：宋

稍喜川原豁，遥看草樹明。
惡灘猶夢怖，平地始身輕。
場圃收遺秉，溝塍勸早耕。
得歸萬事好，漂泊豈人情。
雨後有月江上作
作者：李流謙
朝代：宋

雨止夜色靜，漲生江浪浮。
碧雲度星漢，明月照汀洲。
倏忽陰晴異，蒼茫意緒秋。
微吟不須苦，下有未眠鷗。
雲月篇
作者：李流謙
朝代：宋

雲在山，月在水，合和二物誰遣使。
雲收但有千巑岏，月落惟餘一清泚。
向來爲同復爲異，欲說誰鉗三尺喙。
與君臨流共一笑，影墮澄泓實相似。
故應拄杖偶然來，那得泉中覓居士。
人間八月秋更老，桂樹無風波不滓。
碧筩爲樽酌清醥，瓊瑶嗽腸雪冰齒。
江妃爲予舞凌波，老鶴不眠亦孤唳。
酒醒忽憶三峰游，目光已在鯨魚背。
雲莊耕者
作者：李流謙
朝代：宋

莘野樂堯舜，谷口豈真卿。
自是不可掩，區區非近名。
青樓行
作者：李流謙
朝代：宋

踏空驕馬蹄鐵踣，萬里一鞭驚滅沒。
青樓美人顔如花，笑揭珠簾邀客入。
小槽珠溜紅滴滴，左持瓊觴右瑶瑟。
得君一笑妾願足，不用真珠量斗斛。
歌聲未闋杯未擲，城上歸鴉带寒日。
蒼頭進馬莫留連，別院笙歌擁門立。
青玉案
作者：李流謙
朝代：宋

相知元早來何暮。社燕送、秋鴻去。春草春波愁目注。酒香花韻，綺譚妍唱，怎不思量住。虛無指點騎鯨路。個是騷人不凡處。畫棟雲飛簾卷雨。風流千古，一時人物，好記尊前語。
題宇文叔昭閲齋齋名予所榜也有王正卿畫四時小景
作者：李流謙
朝代：宋

乾坤萍在江，日月蟻旋磨。
吾生與化俱，反照若觀火。
蠻觸鏖兩鬭，臼圈聽一簸。
射鈎仍相國，嬖者死於餓。
種瓜乃故侯，蹶張終上佐。
支離竟能賢，青黄未足賀。
炷香閲茲理，萬事一笑可。
城南有豪士，豈但雄于貨。
麒麟夢不到，林沼計未左。
便齋愜清閟，憑几了衆夥。
胸中大水鏡，月皎雲破墮。
世故自起伏，一瞬奔馬過。
金石波空流，檜杉老不挫。
他年觀河性，依然等髫鬌。
我友王郎子，筆墨出笑唾。
酒酣洒素壁，埃𡏖不敢涴。
春梢有餘妍，秋林氣磊砢。
彈指四時具，轉物子亦頗。
此機與我同，妙出一關鎖。
予生拙行世，泥塗笑鼈跛。
但存閲世眼，空花已成果。
從今識沉冥，甘作枯株坐。
要知無所閲，到岸乃旋柁。
題富池羅漢院
作者：李流謙
朝代：宋

竹深樹老小禪關，關對江淮千古山。
萬舶堆中江上樂，時時簫鼓寺前還。
題覺庵
作者：李流謙
朝代：宋

疾痛呻呼癢搔抑，人言是覺豈真覺。
問君非痛非癢時，覺何所之了不識。
要知真覺無不覺，如日出海照萬國。
雖然亦莫如是解，政恐雙睛翳金屑。
扣庵欲覓住庵人，此人此庵何地著。
蒲團紙帳睡未足，百蟲薨薨殘月白。
六窗玲瓏境超廓，箇中自有真消息。
兔走君前君不知，俊鶻豪鷹差一髮。
題重興寺
作者：李流謙
朝代：宋

陌上橫流浸作泥，行人步穩方一移。
春雲將雨遶山去，社燕營巢貼地飛。
憩僕且須投古寺，閒懷猶喜論禪機。
中宵瞥起胡床念，回首家山幾日歸。
飛烏與正老相值蓋十月初見之夢兆云
作者：李流謙
朝代：宋

憶得初冬忘甲子，夜夢與師游破寺。
明朝東望欲寄聲，我在紫巖師錦水。
空山行役偶相逢，物色看來與夢同。
當時夢覺疑非夢，今日翻疑是夢中。
飛烏道中
作者：李流謙
朝代：宋

朝發江亭暮山驛，面顔塵埃手龜拆。
弟兄相逐兩浮萍，一盞村醪慰愁寂。
高堂老人念兒寒，兒念老人不得眠。
慇懃祝付送書鴈，爲傳片字報平安。
食藕
作者：李流謙
朝代：宋

芙渠固佳産，其末亦奇絕。
此土乃物宜，厥包比柚橘。
蔓引莖自遂，泥蟠體仍潔。
一絲戲傀儡，衆竅殞鯈忽。
七月陂塘秋，千蓋偃寒碧。
俚語名带花，脆嫩若無骨。
如船近誑誕，似玉孰追削。
瞿曇况真理，穢浄本同出。
花實根相連，因果非兩法。
君看入口處，一片疑嚼雪。
溽暑肌如熏，毒酲肺欲裂。
只應蕭爽時，便是清凉國。
飯客鎮驛見壁間書火池事異甚
作者：李流謙
朝代：宋

荒亭舊刻書火池，火從水出如燎脂。
五行生克謬常理，異事儻恍令人疑。
居人只言數里近，驅車欲前僕夫慍。
誰能博學辨癡龍，寄我此詩聊一問。
飲文氏園是日鵲噪于庭坐上燭花無數就試者凡五人
作者：李流謙
朝代：宋

虎變龍騰各有心，諸公高宴盍朋簪。
爛開數對迎祥燭，合噪仍來報喜禽。
人似月娥元自近，酒名天祿莫辭深。
坐中五客聯登去，他日華堂榜桂林。
馬德駿微恙既平作此勞之
作者：李流謙
朝代：宋

內寇非陰陽，窮愁因緣之。
堅壘自却走，不藥亦不龜。
夫子樂唐虞，短褐蔭茅茨。
塵不上几闥，何物作伺窺。
或丐愈風檄，豈邀遣瘧詩。
朝來就清爽，梳髮修竹墀。
買酒約相過，勝地相扶携。
人生踰四十，浸與衰苶期。
君壯尚俘劫，我怯重嗟咨。
問丹勾漏迂，訪道弱水疲。
綿綿抱谷神，閉門有餘師。
鶴病無死骨，松瘦有老枝。
鷄冠
作者：李流謙
朝代：宋

雄鷄鬭不解，血濺頭上冠。
强顔配二妙，並樹栖梟鸞。
絳侯資少文，禮樂責所難。
物生宇宙內，故自安其安。
黄思忠病起作此寄之
作者：李流謙
朝代：宋

巖巖千丈松，大厦不收拾。
已作澗壑卧，更困螻蟻穴。
天果無意哉，問龜龜不食。
悲歌氣填膺，白虹爲貫日。
向來亡公子，後日九州伯。
奈何蕞爾曹，乃敢觀裸浴。
士窮有如此，於君更心惻。
平生治國手，僅脫在陳厄。
三彭捃細故，二豎侮明德。
聞之投袂起，此士豈易得。
可無不貲藥，粉珠屑白玉。
奮髯呵不祥，有神嘿操㦸。
欻然蛙腹裂，還我蒼玉璧。
一尊欲壽君，悵念風雨隔。
平吳固奇烈，更謹盤水執。
君身則千金，斯文但一髮。
勉矣加餐飯，吾道係損益。
一春无日不饮遂作肺嗽效乐天体
作者：李流谦
朝代：宋

生与酒俱生，长与酒俱长。
行时酒在樽，坐时酒在盎。
一日不举酒，一日收不放。
春来身无事，结客鏖胜赏。
南山叔新堤，西湖撑彩舫。
或飞名园盖，或祖都门帐。
大酌须淋淳，小酌犹酣畅。
家山忽入梦，江头问两桨。
友社惜我去，共和骊驹唱。
剧饮边昼夜，大似灌鼠壤。
不往愠眉须，好意难弃忘。
平生无肺病，因兹作微恙。
终夕劳喘呀，如吹竹筒样。
积痰动盈缶，嚥吐不停吭。
音奴更谒谏，浸恐伤府藏。
万里寄一身，节宣岂宜爽。
蒭荛不可遗，予心默云当。
饮食著圣经，观颐识爻象。
惯习未易夺，刚制乃所尚。
安装如键弩牙，又类遏溪涨。
稍稍撤觞斝，久之绝怅望。
肠枯与吻燥，但当吸瀣沆。
宵枕遂小康，其效疾影响。
遽言终止之，未敢保其往。
酒颂我文章，酒徒我钩党。
有时倚危楼，搔首独惆怅。
大药不可求，此物足凭仗。
阔谢匪沈酗，遗意觇佛彷。
下士闻道笑，识者眉睫上。
更欲买黄金，归铸杜康像。
一春无日不饮遂作肺嗽效乐天体
作者：李流谦
朝代：宋

生与酒俱生，长与酒俱长。行时酒在樽，坐时酒在盎。一日不举酒，一日眉不放。春来身无事，结客鏖胜赏。南山步新堤，西湖撑彩舫。或飞名园盖，或祖都门帐。大酌须淋漓，小酌犹酣畅。家山忽入梦，江头问两桨。友社惜我去，共和骊驹唱。剧饮连昼夜，大似灌鼠壤。不往愠眉须，好意难弃忘。平生无肺病，因兹作微恙。终夕劳喘呀，如吹竹筒样。积痰动盈缶，咽吐不停吭。童奴更谒谏，浸恐伤府藏。万里寄一身，节宣岂宜爽。刍荛不可遗，予心默云当。饮食著圣经，观颐识爻象。惯习未易夺，刚制乃所尚。初如键弩牙，又类遏溪涨。稍稍撤觞斝，久之绝怅望。肠枯与吻燥，但当吸瀣沆。宵枕遂小康，其效疾影响。遽言终止之，未敢保其往。酒颂我文章，酒徒我钩党。有时倚危楼，搔首独惆怅。大药不可求，此物足凭仗。陶谢匪沉酗，遗意觇佛彷。下士闻道笑，识者眉睫上。更欲买黄金，归铸杜康像。
一春无日不饮遂作肺嗽效乐天体
作者：李流谦
朝代：宋

生与酒俱生，长与酒俱长。
行时酒在樽，坐时酒在盎。
一日不举酒，一日眉不放。
春来身无事，结客鏖胜赏。
南山步新堤，西湖撑彩舫。
或飞名园盖，或祖都门帐。
大酌须淋漓，小酌犹酣畅。
家山忽入梦，江头问两桨。
友社惜我去，共和骊驹唱。
剧饮连昼夜，大似灌鼠壤。
不往愠眉须，好意难弃忘。
平生无肺病，因兹作微恙。
终夕劳喘呀，如吹竹筒样。
积痰动盈缶，嚥吐不停吭。
童奴更谒谏，浸恐伤府藏。
万里寄一身，节宣岂宜爽。
蒭荛不可遗，予心默云当。
饮食着圣经，观颐识爻象。
惯习未易夺，刚制乃所尚。
初如键弩牙，又类遏溪涨。
稍稍撤觞斝，久之绝怅望。
肠枯与吻燥，但当吸瀣沆。
宵枕遂小康，其效疾影响。
遽言终止之，未敢保其往。
酒颂我文章，酒徒我鈎党。
有时倚危楼，搔首独惆怅。
大药不可求，此物足凭仗。
陶谢匪沉酗，遗意觇佛彷。
下士闻道笑，识者眉睫上。
更欲买黄金，归铸杜康像。
七夕
作者：李流谦
朝代：宋

火金鏖攻电雷击，风从西来火折北。向来胜负吾已分，物极而颠势其必。露盘清濯房栊秋，冰壶冷浸乾坤骨。明河指点三星横，天上灵期有幽约。寒机轧轧终年思，危桥纳纳万山隔。不知今夕果何夕，洞房幽欢寸阴疾。仙人与世当异驰，一念萧然證无极。情之所钟岂其然，婉娈合匹此疑亵。巫娥神力造化通，抚摩神禹授秘策。百灵后先相开凿，脱我蛟鳄骨再肉。楚大夫玉何人哉，枕茵诬之神所殛。姑置是事勿复问，一扇微凉万金直。有景如此可小了，况复我友一世杰。其文如玉雅过之，共作清诗洗污蔑。儿曹瓜果罗庭除，拜祈天孙巧可乞。何如侑我花前樽，得巧未必如得拙。君看鸣鸠安鹊巢，大胜狡兔营三窟。
七夕
作者：李流谦
朝代：宋

火金鏖攻电雷击，风从西来火折北。
向来胜负吾已分，物极而颠势其必。
露盘清濯房栊秋，冰壶冷浸乾坤骨。
明河指点三星横，天上灵期有幽约。
寒机轧轧终年思，危桥纳纳万山隔。
不知今夕果何夕，洞房幽欢寸阴疾。
仙人与世当异驰，一念萧然证无极。
情之所钟岂其然，婉娈合匹此疑亵。
巫娥神力浩化通，抚摩神禹授秘策。
百灵后先相开凿，脱我蛟鳄骨再肉。
楚大夫玉何人哉，枕茵诬之神所殛。
姑置是事勿复问，一扇微凉万金直。
有景如此可小了，况复我友一世杰。
其文如玉雅过之，共作清诗洗污蔑。
儿曹瓜果罗庭除，拜，
牢天孙巧可乞。何如侑我花前樽，
得巧未必如得拙。君看鸣鸠安鹊巢，
大胜狡兔营三窟。
七夕
作者：李流谦
朝代：宋

火金鏖攻电雷击，风从西来火折北。
向来胜负吾已分，物极而颠势其必。
露盘清濯房栊秋，冰壶冷浸干坤骨。
明河指点三星横，天上灵期有幽约。
寒机轧轧终年思，危桥纳纳万山隔。
不知今夕果何夕，洞房幽懽寸阴疾。
仙人与世当异驰，一念萧然证无极。
情之所钟岂其然，婉娈合匹此疑亵。
巫娥神力造化通，抚摩神禹授秘策。
百灵后先相开凿，脱我蛟鰐骨再肉。
楚大夫玉何人哉，枕茵诬之神所殛。
姑置是事勿復问，一扇微凉万金直。
有景如此可小了，况復我友一世杰。
其文如玉雅过之，共作清诗洗污蔑。
儿曹瓜果罗庭除，拜祈天孙巧可乞。
何如侑我花前樽，得巧未必如得拙。
君看鸣鸠安鹊巢，大胜狡兔营三窟。
七夕马逸已而获之
作者：李流谦
朝代：宋

门外喧呼惊失马，天边未暇问牵牛。
报恩不作雀衔玉，快意遂为鹰脱鞴。
他日盖帷吾已许，暮年绳勒汝应羞。
故知多忆横门道，定厌青丝久络头。
七夕马逸已而获之
作者：李流谦
朝代：宋

门外喧呼惊失马，天边未暇问牵牛。报恩不作雀衔玉，快意遂为鹰脱韝。他日盖帷吾已许，暮年绳勒汝应羞。故知多忆横门道，定厌青丝久络头。
七曲祠
作者：李流谦
朝代：宋

天生绝代英，梦想见仪形。桂殿风凝绿，苔宫雨护青。云雷通翕忽，洞穴閟阴灵。只有丹心苦，聊将托杳冥。
七曲祠
作者：李流谦
朝代：宋

天生绝代英，梦想见仪形。
桂殿风凝绿，苔宫雨护青。
云雷通翕忽，洞穴閟阴灵。
只有丹心苦，聊将託杳冥。
七月十七日游浮山值夜未快所观急归作诗
作者：李流谦
朝代：宋

田畴渺渺平一望，侧岭横峯环四向。
那知中有此巉岩，倚天削铁三千丈。
坤灵涌出荐地宝，方峤飞来憩灵仗。
我来暑湿未解围，薄日烘烘云盎盎。
投鞭濯手趋深殿，稽首虚皇注遐想。
黄昏食罢亟就枕，殷地鼻雷飜迭嶂。
夜深风雨来万骑，势欲拔山投莽苍。
明朝幽径一丈泥，浅犹没屦深没杖。
仙游咫尺邈霄汉，但倚危栏嘿惆怅。
琳宫危绝何由上，秘洞幽深倦探访。
独寻荒碣考岁月，更觅遗民问畴曩。
云舄朝飞溪涨深，玄猿夜答空山响。
过门初欲快雄嚼，染指谁能当大飨。
会求灵药插羽翮，未分风帆隔昆阆。
诗作监盟神所临，后约有期吾敢爽。
七月十七日游浮山值夜未快所观急归作诗
作者：李流谦
朝代：宋

田畴渺渺平一望，侧岭横峰环四向。那知中有此巉岩，倚天削铁三千丈。坤灵涌出荐地宝，方峤飞来憩灵仗。我来暑湿未解围，薄日烘烘云盎盎。投鞭濯手趋深殿，稽首虚皇注遐想。黄昏食罢亟就枕，殷地鼻雷翻叠嶂。夜深风雨来万骑，势欲拔山投莽苍。明朝幽径一丈泥，浅犹没屦深没杖。仙游咫尺邈霄汉，但倚危栏嘿惆怅。琳宫危绝何由上，秘洞幽深倦探访。独寻荒碣考岁月，更觅遗民问畴曩。云舄朝飞溪涨深，玄猿夜答空山响。过门初欲快雄嚼，染指谁能当大飨。会求灵药插羽翮，未分风帆隔昆阆。诗作监盟神所临，后约有期吾敢爽。
七月十七日游浮山值夜未快所观急归作诗
作者：李流谦
朝代：宋

田畴渺渺平一望，侧岭横峰环四向。
那知中有此巉岩，倚天削铁三千丈。
坤灵涌出荐地宝，方峤飞来憩灵仗。
我来暑湿未解围，薄日烘烘云盎盎。
投鞭濯手趋深殿，稽首虚皇注遐想。
黄昏食罢亟就枕，殷地鼻雷翻叠幛。
夜深风雨来万骑，势欲拔山投莽苍。
明朝幽径一丈泥，浅犹没屨深没杖。
仙游咫尺邈霄汉，但倚危栏嘿惆怅。
琳宫危绝何由上，秘洞幽深倦探访。
独寻荒碣考岁月，更觅遗民问畴曩。
云舄朝飞溪涨深，玄猿夜答空山响。
过门初欲快雄嚼，染指谁能当大飨。
会求灵药插羽翮，未分风帆隔昆阆。
诗作监盟神所临，后约有期吾敢爽。
七月十六日离鄂渚
作者：李流谦
朝代：宋
体裁：七言绝句

一萍泛泛几时休，昨日黄州又鄂州。醉语醒来都不记，小湾才转失南楼。
七月十六日离鄂渚
作者：李流谦
朝代：宋

一萍泛泛几进休，昨日黄州又鄂州。
醉语醒来都不记，小湾才转失南楼。
万安道上逢牧者
作者：李流谦
朝代：宋

暖日平岗牛数尾，短蓑破笠三四子。
牛饥吃草渴饮水，牧儿仰卧不摇棰。
人牛意閒俱不知，笑我驻车独移时。
薄暮骑牛却归去，晚烟遥见隔林炊。
万安道上逢牧者
作者：李流谦
朝代：宋

暖日平岗牛数尾，短蓑破笠三四子。牛饥吃草渴饮水，牧儿仰卧不摇箠。人牛意閒俱不知，笑我驻车独移时。薄暮骑牛却归去，晚烟遥见隔林炊。
上牛头山
作者：李流谦
朝代：宋

马首多经历，牛头到未尝。平川成岌嶪，诸刹寄微茫。像设尊千古，香灯走四方。来陪僧粥饭，此愿几时偿。
上牛头山
作者：李流谦
朝代：宋

马首多经历，牛头到未尝。
平川成岌嶪，诸剎寄微茫。
像设尊千古，香灯走四方。
来陪僧粥饭，此愿几时偿。
上费邛州
作者：李流谦
朝代：宋

疏茅裂万户，百战未易得。
一识荆州面，不作半钱直。
朝曦明生东，夜斗光炯北。
皎皎羣目用，余影到盆隙。
共在一世间，能无一世杰。
要渠两眼青，洞此寸心赤。
使君绝不凡，白璧生径尺。
龚黄汉循吏，阮谢晋人物。
稍稽一节趋，戏从五府辟。
端知付两轓，乃用倡九牧。
春风长桑柘，豚犊饱栅枥。
遗秉利寡妇，负戴无斑白。
灵河贯中国，寸地沾滴沥。
三公乃故事，企踵荣昼接。
慕用吾已夙，愿见忧不亟。
聊欲写我心，敢幸康而色。
宾庖月照俎，谈阁风满席。
秋霜湿征衣，行李惊遽迫。
恋轩寄悲啸，孤恨绕华㦸。
权舆置身地，大冶天地窄。
相马不相肉，剖玉莫剖石。
狗盗何足言，囊锥有奇客。
上费邛州
作者：李流谦
朝代：宋

疏茅裂万户，百战未易得。一识荆州面，不作半钱直。朝曦明生东，夜斗光炯北。皎皎群目用，馀影到盆隙。共在一世间，能无一世杰。要渠两眼青，洞此寸心赤。使君绝不凡，白璧生径尺。龚黄汉循吏，阮谢晋人物。稍稽一节趋，戏从五府辟。端知付两轓，乃用倡九牧。春风长桑柘，豚犊饱栅枥。遗秉利寡妇，负戴无斑白。灵河贯中国，寸地沾滴沥。三公乃故事，企踵荣昼接。慕用吾已夙，愿见忧不亟。聊欲写我心，敢幸康而色。宾庖月照俎，谈阁风满席。秋霜湿征衣，行李惊遽迫。恋轩寄悲啸，孤恨绕华戟。权舆置身地，大冶天地窄。相马不相肉，剖玉莫剖石。狗盗何足言，囊锥有奇客。
下岩
作者：李流谦
朝代：宋
体裁：五言律诗

扫云跻绝磴，倚竹破苍苔。冻涩冰帘捲，尘侵佛阁摧。僧残无给侍，墨妙杂舆台。就使匆匆去，犹胜不一来。
东岩施头陀所隐也头陀唐人初居郡之奉圣寺太守独孤见之头陀不加敬独孤怒既去遣吏捕之头陀以笠涉江至此山吏随焉头陀隐岩间两虎守之吏骇退即其地为院昔律今禅予昔侍亲守简数来游再到赋此诗
作者：李流谦
朝代：宋

胜地忆屡到，变革非昔年。律居扫积陋，禅房侈旧观。老衲不可见，遗事故老传。使君擅一壑，凭愚妄自贤。定心初不摇，蚊虻卒飞前。赫然涨蛙腹，欲以火燎天。一笠渡清波，绝壁守两斑。游戏出小异，褫骇飞残魂。慢敬汝则劳，道力屹如山。一笑置勿问，炉薰袅轻烟。洗盏酌石溜，吻颊冰雪寒。却忆飞泉句，泫然思老仙。
东岩施头陀所隐也头陀唐人初居郡之奉对寺太
作者：李流谦
朝代：宋

胜地忆屡到，变革非昔年。
律居扫积陋，禅房侈旧观。
老衲不可见，遗事故老传。
使君擅一壑，凭愚妄自贤。
定心初不摇，蚊虻卒飞前。
赫然涨蛙腹，欲以火燎天。
一笠渡清波，绝壁守两斑。
游戏出小异褫骇飞残魂。慢敬汝则劳，
道力屹如山。一笑置勿问，
炉薰袅轻烟。洗盏酌石溜，
吻颊冰雪寒。却忆飞泉句，
泫然思老仙。